Blaze7451/Wiki-th-20250601 huggingface dataset:
เพอร์เฟกต์ไนต์

"เพอร์เฟกต์ไนต์" (Perfect Night) เป็นเพลงของเกิร์ลกรุปเกาหลีใต้เลเซราฟิม วางจำหน่ายโดยซอร์ซมิวสิก เมื่อวันที่ 27 ตุลาคม ค.ศ. 2023 โดยเป็นซิงเกิลภาษาอังกฤษเพลงแรกของกลุ่ม และยังเป็นเพลงโปรโมตสำหรับวิดีโอเกมโอเวอร์วอตช์ 2
"เพอร์เฟกต์ไนต์" ประสบความสำเร็จทางการค้าในเกาหลีใต้ โดยกลายเป็นเพลงอันดับหนึ่งของเลเซราฟิมในเซอร์เคิลดิจิทัลชาร์ต และยังคงอยู่บนชาร์ตเป็นเวลาหกสัปดาห์ติดต่อกัน และขึ้นอันดับหนึ่งในฮ่องกง สิงคโปร์ และไต้หวัน รวมถึงติดอันดับ 10 อันดับแรกในญี่ปุ่น มาเลเซีย และนิวซีแลนด์ นอกจากนี้ยังกลายเป็นซิงเกิลที่มีชาร์ตสูงสุดของกลุ่มในแคนาดา สหรัฐ และในชาร์ต โกลบอล 200

**มิวสิกวิดีโอ**
มิวสิกวิดีโอของเพลงนี้ปล่อยเมื่อวันที่ 27 ตุลาคม ค.ศ. 2023 ทางช่องยูทูบ HYBE Labels กำกับโดย Woogie Kim วิดีโอมีสมาชิกกลุ่มเต้นไปตามเพลงแทรกด้วยแอนิเมชันที่ผลิตโดยบลิซซาร์ด สตูดิโอของโอเวอร์วอตช์ 2 ณ วันที่ 10 กันยายน ค.ศ. 2024 วิดีโอนี้มียอดรับชมมากกว่า 101 ล้านครั้ง

**การโปรโมตและการแสดงสด**
เลเซราฟิมแสดงซิงเกิลในรายการเพลงสองรายการ คือ มิวสิกแบงก์ เมื่อวันที่ 27 ตุลาคม และอินกีกาโย เมื่อวันที่ 29 ตุลาคม พวกเธอยังแสดงในรายการเฟรชเอาต์ไลฟ์ เมื่อวันที่ 28 ตุลาคม และในงานเทศกาลเกม บลิซซ์คอน 2023 เมื่อวันที่ 4 พฤศจิกายน ในช่วงงานเอสบีเอสกาโยแดจ็อน 2023 ซึ่งจัดขึ้นเมื่อวันที่ 25 ธันวาคม ค.ศ. 2566 เลเซราฟิมได้แสดงเมดลีย์เพลง "อีฟไซคีแอนด์เดอะบลูเบียดส์ไวฟ์" และ "เพอร์เฟกต์ไนต์"

**รางวัล**
"เพอร์เฟกต์ไนต์" ชนะรายการเพลง 2 ครั้งที่รายการโชว์! มิวสิกคอร์ ของตอนวันที่ 9 และ 16 ธันวาคม ค.ศ. 2023

**รายชื่อเพลง**
 ดิจิทัลดาวน์โหลดและสตรีมมิง
# "Perfect Night" – 2:39- ดิจิทัลดาวน์โหลดและสตรีมมิง – รีมิกซ์
# "Perfect Night" (sped up version) – 2:08
# "Perfect Night" (slowed + reverb version) – 2:55

**ชาร์ต**

**ชาร์ตประจำสัปดาห์**

**ชาร์ตประจำเดือน**

**ชาร์ตสิ้นปี**

**การรับรอง**

**ประวัติการวางจำหน่าย**

**อ้างอิง**
หมวดหมู่:เพลงของเลเซราฟิม
หมวดหมู่:เพลงในปี พ.ศ. 2566
หมวดหมู่:ซิงเกิลในปี พ.ศ. 2566
หมวดหมู่:เพลงเกาหลีใต้ภาษาอังกฤษ
หมวดหมู่:ซิงเกิลในสังกัดไฮบ์คอร์ปอเรชัน
หมวดหมู่:โอเวอร์วอตช์
อิสานโนซอรัส

อิสานโนซอรัส (Isanosaurus) เป็นสกุลของไดโนเสาร์ซอโรพอดที่สูญพันธุ์จากประเทศไทย เดิมจัดให้อยู่ในช่วงอายุประมาณ 210 ล้านปีในยุคไทรแอสซิกตอนปลาย (ขั้น Norian ตอนปลายถึง Rhaetian) ซึ่งจะทำให้เป็นหนึ่งในซอโรพอดที่เก่าแก่ที่สุดเท่าที่รู้จัก ภายหลังถือว่าไม่ทราบยุคสมัย และอาจอยู่ในยุคจูแรสซิกตอนต้น หรือแม้แต่ช้าสุดถึงยุคจูแรสซิกตอนปลาย ไดโนเสาร์ชนิดนี้มีเพียงชนิดเดียว คือ อิสานโนซอรัส อรรถวิภัชน์ชิ (Isanosaurus attavipachi) แม้ว่าจะมีความสำคัญต่อความเข้าใจเกี่ยวกับต้นกำเนิดซอโรพอดและวิวัฒนาการในยุคแรก ๆ Isanosaurus ก็ยังไม่เป็นที่รู้จัก ความสัมพันธ์อย่างชัดเจนระหว่างซอโรพอดชนิดอื่นยังคงไม่ได้รับการแก้ไข

**การค้นพบและตั้งชื่อ**
ตัวอย่างชนิดนี้พบในหินทรายสีแดงเข้มในหมวดหินน้ำพองใกล้บ้านโนนถาวร (Ban Non Thaworn) จังหวัดชัยภูมิ เมื่อมีการค้นพบใน ค.ศ. 1998 โครงกระดูกส่วนใหญ่ถูกกัดกร่อนไปแล้วอย่างน่าเสียดาย ในส่วนของฟอสซิลสัตว์มีกระดูกสันหลังนั้น มีการสำรวจในบริเวณนี้ได้ไม่ดีนัก นอกจาก Isanosaurus แล้ว พบแค่กระดูกก้นแบบชัดเจน 2 อัน โดยกระดูกก้นเป็นของ Isanosaurus หรือไม่นั้นยังไม่เป็นที่กระจ่าง เนื่องจากไม่มีกระดูกเชิงกรานที่เก็บรักษาไว้ในตัวอย่างต้นแบบแรก
Isanosaurus ได้รับการระบุโดยเอริก บุฟแฟโต (Éric Buffetaut) นักบรรพชีวินวิทยาชาวฝรั่งเศส และเพื่อนร่วมงานใน ค.ศ. 2000 ชื่อไดโนเสาร์มาจากภาคอีสานของประเทศไทย ส่วนชื่อชนิดตั้งขึ้นเพื่อเป็นเกียรติแก่ปรีชา อรรถวิภัชน์ ผู้สนับสนุนการวิจัยบรรพชีวินวิทยาในประเทศไทยและอดีตอธิบดีกรมทรัพยากรธรณี

**วิวัฒนาการชาติพันธุ์**
เดิมจัดให้เป็นซอโรพอด ภายหลังจึงระบุเป็นซอโรโพดิฟอร์มที่ไม่ใช่ซอโรพอด (non-sauropod sauropodiform) แผนภาพข้างล่างนี้แสดงตำแหน่งของ Isanosaurus ใน Massopoda ตามข้อมูลจาก Oliver W. M. Rauhut และผู้ร่วมงาน, 2020:

**อ้างอิง**

**แหล่งข้อมูลอื่น**
 url-status=dead
หมวดหมู่:ซอโรพอด
หมวดหมู่:ไดโนเสาร์ยุคไทรแอสซิกตอนปลายในทวีปเอเชีย
หมวดหมู่:ฟอสซิลในประเทศไทย
หมวดหมู่:ไดโนเสาร์ในประเทศไทย
หมวดหมู่:จังหวัดชัยภูมิ
เอ็กซ์เอไอ

เอ็กซ์.เอไอ คอร์ป (X.AI Corp.) ทำธุรกิจในชื่อ xAI เป็นบริษัทสตาร์ตอัปสัญชาติอเมริกันที่ทำงานในด้านปัญญาประดิษฐ์ (AI) ก่อตั้งโดย อีลอน มัสก์ ในเดือนมีนาคม ค.ศ. 2023 มีวัตถุประสงค์ "เพื่อเข้าใจธรรมชาติที่แท้จริงของจักรวาล"

**หมายเหตุ**

**อ้างอิง**

**แหล่งข้อมูลอื่น**
หมวดหมู่:ปัญญาประดิษฐ์
ตาแล็สอาเลนียาสเปซ

ตาแล็สอาเลนียาสเปซ (Thales Alenia Space) เป็นกิจการร่วมค้าระหว่างตาแล็สกรุป บริษัทเทคโนโลยีสัญชาติฝรั่งเศส กับเลโอนาร์โด กลุ่มบริษัทด้านกลาโหมสัญชาติอิตาลี มีสำนักงานใหญ่อยู่ที่กาน ประเทศฝรั่งเศส ให้บริการเกี่ยวกับระบบต่าง ๆ สำหรับอวกาศ รวมถึงดาวเทียมและระบบภาคพื้นดิน ซึ่งใช้สำหรับวัตถุประสงค์ต่าง ๆ ทางวิทยาศาสตร์ ไม่ว่าจะเป็นด้านโทรคมนาคม การสำรวจอวกาศ และอื่น ๆ โดยบริษัทเป็นผู้มีส่วนร่วมทางอุตสาหกรรมที่ใหญ่ที่สุดเป็นอันดับสองในสถานีอวกาศนานาชาติ และยังเป็นผู้ผลิตมอดูลปรับความดันจำนวนมากให้แก่องค์การอวกาศยุโรป

**อ้างอิง**
หมวดหมู่:โครงการอวกาศฝรั่งเศส
หมวดหมู่:กิจการร่วมค้า
เรขาคณิตแบบยุคลิด

เรขาคณิตแบบยุคลิด (Euclidean geometry) เป็นระบบทางคณิตศาสตร์ระบบหนึ่งซึ่งคิดค้นโดยยุคลิด นักคณิตศาสตร์ชาวกรีกโบราณ ซึ่งเขาได้อธิบายไว้ในหนังสือเกี่ยวกับเรขาคณิตของเขาที่ชื่อ เอเลเมนส์
แนวทางการพิสูจน์ของยุคลิดเริ่มจากการตั้งสมมติฐานหรือสัจพจน์จำนวนหนึ่งซึ่งสามารถเข้าใจได้ง่ายโดยสัญชาตญาณ แล้วจากนั้นก็จึงนำสมมติฐานเหล่านี้ไปพิสูจน์ทฤษฎีบทอื่น ๆ เพิ่มเติม และถึงแม้ว่าทฤษฎีบทจำนวนมากจะเคยมีผู้กล่าวถึงไว้แล้วก่อนหน้านั้น แต่ยุคลิดก็เป็นคนแรกที่สามารถนำเสนอทฤษฎีบทเหล่านี้ให้เป็นระบบโดยทำการพิสูจน์ทฤษฎีบทเหล่านี้ด้วยสมมติฐานที่เขาได้ตั้งไว้ก่อนหน้านี้

**ดูเพิ่ม**
 เรขาคณิตนอกแบบยุคลิด

**อ้างอิง**
หมวดหมู่:เรขาคณิตแบบยุคลิด
พิพิธภัณฑ์แมวกูจิง

พิพิธภัณฑ์แมวกูจิง (Muzium Kucing Kuching) เป็นพิพิธภัณฑ์แมวในนครกูจิง รัฐซาราวัก ประเทศมาเลเซีย ก่อตั้งในปี พ.ศ. 2536 ถือครองโดยศาลาว่าการนครกูจิงเหนือ (DBKU)

**ประวัติ**
ทางเข้าหลักของพิพิธภัณฑ์แมวกูจิงในปี พ.ศ. 2552
แนวคิดในการสร้างพิพิธภัณฑ์แมวริเริ่มขึ้นโดยอับดุล ตาอิบ มะห์มุด ผู้ว่าราชการรัฐซาราวัก และไลลา ตาอิบผู้เป็นภรรยา

**สิ่งสะสม**
ห้องแสดงผลงานศิลปะที่จัดแสดงผลงานของซาโตรุ สึดะช่างภาพชาวญี่ปุ่น
ในพิพิธภัณฑ์มีห้องแสดงผลงานศิลปะ 4 ห้องและมีสิ่งจัดแสดงมากกว่า 4,000 ชิ้น ได้แก่ภาพจิตรกรรมและของที่ระลึกเกี่ยวกับแมว จัดแสดงทั้งมัมมี่แมวจากอียิปต์โบราณ ห้องจัดแสดงโฆษณาเกี่ยวกับแมว และแมวป่า 5 สายพันธุ์ที่พบในเกาะบอร์เนียว สิ่งจัดแสดงเหล่านี้ได้รับมาจากพิพิธภัณฑสถานแห่งชาติในกรุงกัวลาลัมเปอร์ และจัดแสดงเป็นครั้งแรกเมื่อวันที่ 1 สิงหาคม พ.ศ. 2531 ที่เดวัน ตุน อับดุล ราเซ็ก ศูนย์การค้าปูตราเวิลด์เทรดเซ็นเตอร์ สิ่งสะสมเหล่านี้่ถูกส่งมอบให้ศาลาว่าการนครกูจิงเหนือหลังศาลาว่าการสร้างเสร็จในปี พ.ศ. 2535

**อ้างอิง**

**แหล่งข้อมูลอื่น**
  Tourism Malaysia - Cat Museum-  Introduction about Kuching Cat Museum-  Events on Kuching Cat Museum date=2007-03-10 
หมวดหมู่:สิ่งก่อสร้างในรัฐซาราวัก
หมวดหมู่:พิพิธภัณฑ์ในประเทศมาเลเซีย
หมวดหมู่:แมวในวัฒนธรรมประชานิยม
รัตนโกสินทร์ (ละครโทรทัศน์)

รัตนโกสินทร์ เป็นละครโทรทัศน์ไทยแนวพีเรียดอิงประวัติศาสตร์ปี 2539 สร้างจากนวนิยายชื่อเดียวกันของว.วินิจฉัยกุล ศิลปินแห่งชาติ บทละครโทรทัศน์โดยอาจารย์แดง–ศัลยา สุขะนิวัตติ์ จากการกำกับของจรูญ ธรรมศิลป์ นำแสดงโดย เอก–เอกรัตน์ สารสุข แสดงเป็น ฮก/พ่อฟัก, นิ้ง–กุลสตรี ศิริพงษ์ปรีดา แสดงเป็น แม่เพ็ง, วุธ–อัษฎาวุธ เหลืองสุนทร แสดงเป็น พ่อสน และต้อม–รัชนีกร พันธุ์มณี แสดงเป็น แม่ช้อง ออกอากาศทางช่อง 7

**นักแสดง**

**อ้างอิง**
หมวดหมู่:ละครโทรทัศน์ไทยในปี พ.ศ. 2539
หมวดหมู่:ละครโทรทัศน์ช่อง 7
หมวดหมู่:ละครโทรทัศน์โดยดาราวิดีโอ
หมวดหมู่:ละครโทรทัศน์ที่กำกับโดย จรูญ ธรรมศิลป์
หมวดหมู่:ละครโทรทัศน์แนวย้อนยุคไทย
ทฤษฎีบท

ในทางคณิตศาสตร์ ทฤษฎีบท (theorem) คือข้อความที่พิสูจน์แล้วว่าเป็นจริง หรือสามารถพิสูจน์ได้ว่าเป็นจริง และสามารถใช้ในการอ้างอิงเพื่อพิสูจน์ข้อความอื่นได้
การพิสูจน์ทฤษฎีบทคือการอ้างเหตุผลเชิงตรรกะซึ่งใช้กฎการอนุมานในการพิสูจน์ว่าทฤษฎีบทนั้นเป็นผลพวงเชิงตรรกะของสัจพจน์ต่าง ๆ รวมถึงทฤษฎีบทอื่น ๆ ที่เคยพิสูจน์ไปก่อนแล้ว
ในคณิตตรรกศาสตร์ แนวคิดของทฤษฎีบทและการพิสูจน์ถูกทำให้เป็นระบบเพื่อให้การให้เหตุผลทางคณิตศาสตร์สำหรับสิ่งเหล่านั้นสามารถเป็นไปได้ ในบริบทนี้ ข้อความจะอยู่ในรูปของสูตรรูปดี (well-formed formulas) ซึ่งเป็นภาษารูปนัย

**อ้างอิง**

หมวดหมู่:ผลพวงเชิงตรรกะ
หมวดหมู่:การพิสูจน์
หมวดหมู่:คำศัพท์คณิตศาสตร์
หมวดหมู่:มโนทัศน์ทางตรรกศาสตร์
สัจพจน์เส้นขนาน

สัจพจน์เส้นขนาน (parallel postulate) เป็นสัจพจน์ข้อที่ห้าของยุคลิดซึ่งได้ระบุไว้ในหนังสือเอเลเมนส์ของยุคลิด เป็นสมมติฐานที่โดดเด่นในเรขาคณิตแบบยุคลิด ซึ่งได้กล่าวไว้ว่า ในระบบเรขาคณิตสองมิติ ถ้าส่วนของเส้นตรงตัดกับเส้นตรงสองเส้นที่ทำให้เกิดมุมภายในสองมุมที่ด้านเดียวกันซึ่งมีค่าน้อยกว่ามุมฉากสองมุม (180°) แล้วเส้นสองเส้น (หากยื่นออกไปโดยไม่รู้จบ) จะมาบรรจบกันที่ด้านดังกล่าว
สัจพจน์นี้ไม่ได้พูดถึงเส้นขนานโดยเฉพาะ แต่เป็นเพียงสัจพจน์ที่เกี่ยวข้องกับการขนานกันของเส้นสองเส้นเท่านั้น โดยยุคลิดได้ให้นิยามของเส้นขนานไว้ในนิยามข้อ 23 ของหนังสือเอเลเมนส์เล่ม 1 ก่อนส่วนของสัจพจน์ทั้งห้าข้อ
เรขาคณิตแบบยุคลิดเป็นระบบเรขาคณิตที่สอดคล้องกับสัจพจน์ทั้งห้าข้อของยุคลิด รวมถึงสัจพจน์เส้นขนานนี้ด้วย

**อ้างอิง**
หมวดหมู่:เรขาคณิตมูลฐาน
ฮีโน่ เรนเจอร์

ฮีโน่ เรนเจอร์ (日野レンジャー; Hino Ranger) เป็นรถบรรทุกเพื่อการพาณิชย์ขนาดกลางหรือใหญ่ที่ผลิตและพัฒนาโดยฮีโน่ตั้งแต่ปี พ.ศ. 2507 มีคู่แข่งหลักในตลาดญี่ปุ่น ได้แก่ อีซูซุ ฟอร์เวิร์ด, นิสสัน ดีเซล/ยูดี คอนดอร์ และมิตซูบิชิ ฟูโซ่ ไฟเตอร์
นอกประเทศญี่ปุ่น ยังเป็นที่รู้จักในชื่อ 'ซีรีส์ 500 ' และเป็นส่วนหนึ่งของ 'เอฟ-ซีรีส์,' 'จี-ซีรีส์' และ 'เอส-ซีรีส์' นอกจากนี้ยังมีความแตกต่างบางส่วนในการแบ่งรุ่นหนักและรุ่นเบา โดยช่วงหลังโดดเด่นด้วยคำนำหน้าหรือคำต่อท้ายต่าง ๆ เช่น "เดย์แค็บเรนเจอร์" หรือ "เรนเจอร์ 2" 
ในบางประเทศ ฮีโน่ เรนเจอร์ มีจำหน่ายในรูปแบบรถบรรทุกขนาดกลางหรือใหญ่เท่านั้น ก่อนที่รุ่นที่มีน้ำหนักน้อย เช่น เอฟเอ และ เอฟบี จะถูกแทนที่ด้วย ฮีโน่ ดูโทร่ (Hino Dutro)

**รุ่นที่ 1 (พ.ศ. 2507–2526)**

**รุ่นที่ 2 (พ.ศ. 2512–2523)**

**รุ่นที่ 3 (พ.ศ. 2523–2532)**

**รุ่นที่ 4 (พ.ศ. 2532–2542), สเปซเรนเจอร์ (พ.ศ.  2542–2545)**

**รุ่นที่ 5 (พ.ศ. 2544–ปัจจุบัน)**

**รุ่นที่ 6 (พ.ศ. 2558–ปัจจุบัน)**

**มอเตอร์สปอร์ต**

**ดูเพิ่ม**
 ฮีโน่ โปรเฟีย- รายชื่อยานพาหนะไฮบริด

**อ้างอิง**

**แหล่งข้อมูลอื่น**
 เว็บไซต์ฮีโน่ เรนเจอร์ (ภาษาญี่ปุ่น)
เรนเจอร์
หมวดหมู่:Cab over vehicles
หมวดหมู่:ยานพาหนะที่เปิดตัวในปี พ.ศ. 2507
การอ้างเหตุผล

การอ้างเหตุผล (argument) คือการพิสูจน์หรือตรวจสอบข้อความ ประโยค หรือประพจน์ที่เป็นข้อตั้ง โดยสามารถนำไปตั้งบทสรุปได้ มีวัตถุประสงค์เพื่อให้เหตุผลสำหรับบทสรุปของสิ่งหนึ่งด้วยการกล่าวอ้าง อธิบาย หรือชักจูง และเพื่อพิสูจน์ความน่าเชื่อถือว่าข้อความที่เป็นบทสรุปนั้นสอดคล้องกับความจริงมากเพียงใด
ในตรรกศาสตร์ การอ้างเหตุผลจะอยู่ในรูปของภาษารูปนัยเชิงสัญลักษณ์ และไม่อยู่ในรูปของภาษาธรรมชาติ และสามารถนิยามได้ว่าเป็นกลุ่มของประพจน์ที่ประพจน์หนึ่งอ้างว่ามาจากประพจน์อื่น ๆ ผ่านการอนุมานที่สมเหตุสมผลแบบนิรนัยซึ่งพิสูจน์ความจริงได้ตั้งแต่ส่วนของข้อตั้งไปจนถึงบทสรุป ซึ่งมุมมองเชิงตรรกศาสตร์เกี่ยวกับการอ้างเหตุผลนี้ยังมีความเกี่ยวข้องในสาขาวิชาต่าง ๆ เช่น คณิตศาสตร์ และวิทยาการคอมพิวเตอร์

**อ้างอิง**
หมวดหมู่:ผลพวงเชิงตรรกะ
หมวดหมู่:การให้เหตุผล
ภาษาธรรมชาติ

ภาษาธรรมชาติ (natural language) คือภาษาใด ๆ ที่เกิดขึ้นตามธรรมชาติในชุมชนมนุษย์จากการใช้บ่อย ๆ และมีการเปลี่ยนแปลงซึ่งเป็นไปเองโดยไม่มีการวางแผนหรือไตร่ตรองไว้ล่วงหน้า อาจเป็นรูปแบบต่าง ๆ เช่น ภาษาพูด ภาษามือ ฯลฯ 
ภาษาธรรมชาติจัดเป็นภาษาคนละประเภทกับภาษาประดิษฐ์ (เช่น ภาษาโปรแกรม) และภาษารูปนัย นอกจากนี้ภาษาช่วยสื่อสารนานาชาติที่มนุษย์สร้างขึ้น และการสื่อสารของสิ่งมีชีวิตอื่นที่ไม่ใช่มนุษย์ เช่น การเปล่งเสียงของวาฬ การเต้นแบบส่ายท้องของผึ้งน้ำหวาน ก็ไม่ถือว่าเป็นภาษาธรรมชาติเช่นกัน

**อ้างอิง**
หมวดหมู่:ภาษา
ไลฟ์ฟรอมเคลียร์แชนแนลสตริป 2008

ไลฟ์ฟรอมเคลียร์แชนแนลสตริป 2008 (Live from Clear Channel Stripped 2008) เป็นอัลบั้มบันทึกการแสดงสดชุดที่สองที่มีเพลงของนักร้องนักแต่งเพลงชาวอเมริกัน เทย์เลอร์ สวิฟต์ วางจำหน่ายโดยบิกมะชีนเร็กเคิดส์ เมื่อวันที่ 24 เมษายน ค.ศ. 2020 โดยไม่ได้รับการอนุมัติจากสวิฟต์ ได้รับการบันทึกในปี 2008 แต่เผยแพร่หลังจากที่มีข้อพิพาทสิทธิ์ในการถือครองเพลงเก่าของเธอ โดยในปี 2019 เพลงถูกซื้อโดยสกูตเตอร์ เบราน์ เจ้าของสื่อชาวอเมริกัน สวิฟต์ได้ประณามการเผยแพร่อัลบั้มไลฟ์ฟรอมเคลียร์แชนแนลสตริป บนบัญชีสื่อสังคมของเธอ โดยเรียกมันว่า "ความโลภที่ไร้ยางอายในช่วงเวลาของไวรัสโคโรนา" และขอให้แฟน ๆ อย่าซื้อหรือสตรีมอัลบั้มนี้ ซึ่งสามารถทำรายได้เพียง 33 หน่วยในสัปดาห์แรกในสหรัฐ บันทึกการแสดงสดของอัลบั้มไม่ประสบความสำเร็จ และไม่ได้เข้าสู่ชาร์ตในประเทศใด ๆ

**ความเป็นมาและการเปิดตัว**

**รายการเพลง**
#"Love Story" (สวิฟต์) – 3:41
#"Fearless" (ฮิลลารี ลินด์ซีย์, ลิซ โรส, สวิฟต์) – 3:18
#"Beautiful Eyes" (สวิฟต์) – 2:56
#"Untouchable" (สวิฟต์, แครี บาร์โลว์, นาธาน บาร์โลว์, และทอมมี ลี เจมส์) – 3:42
#"Teardrops on My Guitar" (สวิฟต์ และโรส) – 3:16
#"Picture to Burn" (สวิฟต์ และโรส) – 2:53
#"Should've Said No" (สวิฟต์) – 3:48
#"Change" (สวิฟต์) – 4:18

**อ้างอิง**

**แหล่งข้อมูลอื่น**
15187925
หมวดหมู่:อัลบั้มเพลงที่ผลิตโดยเทย์เลอร์ สวิฟต์
หมวดหมู่:อัลบั้มเพลงของเทย์เลอร์ สวิฟต์
เฮฟทาไลต์

เฮฟทาไลต์ (Hephthalites, แบกเตรีย: ηβοδαλο; ถอดเป็นอักษรโรมัน: Ebodalo)p= 177 บางครั้งเรียก ฮันขาว (White Huns) หรือ หูณะขาว (White Hunas) เป็นกลุ่มคนที่อาศัยอยู่ในเอเชียกลางช่วงคริสต์ศตวรรษที่ 5–8 ชาวเฮฟทาไลต์เป็นเผ่าหนึ่งของชนฮันอิหร่าน รู้จักในกลุ่มภาษาอิหร่านว่า เซฟีดไคออน (Spet Xyon) และ เศวตหูณะ (Sveta-huna) ในภาษาสันสกฤต ชาวเฮฟทาไลต์ก่อตั้งจักรวรรดิในปี ค.ศ. 450 หลังเอาชนะพวกคิดาไรต์ที่ปกครองเอเชียกลางและเอเชียใต้บางส่วนในช่วงคริสต์ศตวรรษที่ 4–5 ก่อนจะพ่ายแพ้ให้แก่พันธมิตรรัฐคากานเตอร์กิกที่หนึ่ง–จักรวรรดิซาเซเนียนในปี ค.ศ. 560p=208 หลังจากนั้นพวกเขาก่อตั้งราชรัฐในโตคาริสถานภายใต้อำนาจของรัฐคากานเตอร์กิกตะวันตก (พื้นที่เหนือแม่น้ำออกซุส) และจักรวรรดิซาเซเนียน (พื้นที่ใต้แม่น้ำออกซุส) ก่อนจะถูกราชวงศ์โตคารายับกูยึดครองในปี ค.ศ. 625p=208
จักรวรรดิเฮฟทาไลต์ตั้งอยู่ในแบกเตรีย (ส่วนใหญ่ของอัฟกานิสถาน ตะวันตกเฉียงใต้ของทาจิกิสถานและตะวันออกเฉียงใต้ของอุซเบกิสถานปัจจุบัน) แผ่ขยายอำนาจไปยังแอ่งทาริมทางตะวันออก ซอกเดียทางตะวันตกและทางใต้ผ่านอัฟกานิสถาน แต่พวกเขาไม่เคยข้ามผ่านเทือกเขาฮินดูกูชซึ่งในขณะนั้นยึดครองโดยชาวฮันแอลคอน จักรวรรดิเฮฟทาไลต์มีลักษณะเป็นสมาพันธรัฐเผ่าที่มีทั้งชุมชนร่อนเร่และแบบเมือง เป็นหนึ่งในสี่รัฐใหญ่ที่เรียกรวม ๆ ว่าไซโอไนต์ (Xionites) หรือชนหูณะ (Huna) อันประกอบไปด้วยคิดาไรต์ แอลคอน เฮฟทาไลต์และเนซัก มีการสันนิษฐานว่าชนหูณะมีความเกี่ยวข้องกับชาวฮันที่รุกรานยุโรปตะวันออกในช่วงเวลาเดียวกันแต่ยังไม่มีข้อสรุป2p=176
ชาวเฮฟทาไลต์มีที่มั่นในโตคาริสถาน (ชื่อสมัยกลางตอนต้นของแบกเตรีย) บริเวณเนินทิศเหนือของเทือกเขาฮินดูกูช สันนิษฐานว่าเมืองหลวงอยู่ที่นครคูนดูซ ในปี ค.ศ. 479 ชาวเฮฟทาไลต์ยึดซอกเดียและผลักดันพวกคิดาไรต์ไปทางตะวันออก ต่อมาในปี ค.ศ. 493 พวกเขายึดซูงกาเรียและแอ่งทาริม ขณะที่ชาวฮันแอลคอนซึ่งเดิมเชื่อว่าเป็นกลุ่มย่อยของเฮฟทาไลต์ แต่ปัจจุบันคาดว่าเป็นคนละกลุ่ม ขยายอำนาจเข้าไปทางเหนือของอินเดีย
แหล่งข้อมูลเกี่ยวกับประวัติศาสตร์เฮฟทาไลต์มีอยู่อย่างกระจัดกระจาย นักประวัติศาสตร์ยังไม่พบรายนามผู้ปกครองและไม่แน่ใจว่ากลุ่มนี้เรืองอำนาจได้อย่างไร รวมถึงภาษาเดิมที่พวกเขาใช้พูด ชาวเฮฟทาไลต์เรียกตนเองว่า "เอโบดาโล" (Ebodalo; ηβοδαλο, "เฮฟทัล") มักย่อว่า "เอบ" (Eb; ηβ) อันเป็นชื่อที่พวกเขาจารึกบนเหรียญด้วยอักษรแบกเตรียp= 213pp=278–279 ยังไม่ทราบที่มาของชื่อเฮฟทาไลต์ แต่อาจมาจากคำภาษาซากา *Hitala แปลว่า "แข็งแกร่ง" หรือภาษาซอกเดีย *Heβtalīt หรือภาษาเปอร์เซียกลาง *haft āl หมายถึง "ชาวอารยัน ทั้งเจ็ด"p=27

**อ้างอิง**

**แหล่งข้อมูลอื่น**
หมวดหมู่:ชนร่อนเร่
หมวดหมู่:อาณาจักรโบราณ
หมวดหมู่:รัฐสิ้นสภาพในเอเชียกลาง
หมวดหมู่:รัฐสิ้นสภาพในเอเชียใต้
หมวดหมู่:อัฟกานิสถานสมัยกลาง
หมวดหมู่:โฆรอซอนสมัยกลาง
รียาดแอร์

รียาดแอร์ (Riyadh Air; طيران الرياض) เป็นแผนการสำหรับสายการบินประจำชาติสายที่สองของประเทศซาอุดีอาระเบีย โดยมีฐานการบินหลักที่ท่าอากาศยานนานาชาติสมเด็จพระราชาธิบดีคอลิดในรียาด รียาดแอร์มีแผนที่จะเป็นสายการบินที่ใหญ่ที่สุดในตะวันออกกลาง ในด้านรายได้ และจะทำการบินไปยังจุดหมายปลายทางกว่า 100 แห่งทั่วโลกด้วยเครื่องบินแอร์บัส เอ321นีโอและโบอิง 787 ดรีมไลเนอร์

**ประวัติ**
เมื่อวันที่ 12 มีนาคม ค.ศ. 2023 มกุฎราชกุมารแห่งซาอุดีอาระเบีย มุฮัมมัด บิน ซัลมาน ได้ประกาศการจัดตั้งรียาดแอร์ สายการบินแห่งชาติแห่งใหม่ล่าสุดของประเทศอย่างเป็นทางการ และได้สั่งซื้อเครื่องบินโบอิง 787-9 จำนวน 39 ลำในอีกสองวันต่อมา พร้อมตัวเลือกสำหรับเครื่องบินเพิ่มเติมอีก 33 ลำ
รียาดแอร์ได้เปิดตัวลวดลายอากาศยานลวดลายแรกในวันที่ 4 มิถุนายน ค.ศ. 2023 ซึ่งโบอิง 787 ลำแรกจะสวมลวดลายดังกล่าว ในวันเดียวกันนั้น รียาแอร์ได้รับรหัสกำหนดสายการบิน "RX" จากสมาคมขนส่งทางอากาศระหว่างประเทศ (IATA) ที่การประชุมสุดยอดการขนส่งทางอากาศโลก ซึ่งจัดขึ้นในอิสตันบูล ในวันที่ 12 มิถุนายน รียาดแอร์ได้รับมอบเครื่องบินลำแรกจากโบอิง และได้รับใบอนุญาตทางเศรษฐกิจสำหรับการขนส่งผู้โดยสารทางอากาศจากสำนักงานการบินพลเรือน (GACA) ในวันที่ 14 มิถุนายน ในวันที่ 21 มิถุนายน ค.ศ. 2023  ที่งานปารีสแอร์โชว์ รียาดแอร์ได้ลงนามในข้อตกลงกับจีอีแอโรสเปซสำหรับเครื่องยนต์ จีอีเอ็นเอกซ์-1บี ของ 90 เครื่องสำหรับฝูงบินโบอิง 787-9 ทั้ง 39 ลำ
ในเดือนสิงหาคม ค.ศ. 2023 รียาดแอร์เป็นผู้สนับสนุนเสื้อหลักของสโมสรอัตเลติโกเดมาดริดในลาลิกาของสเปน

**ฝูงบิน**
ไฟล์:Riyadh Air Boeing 787 at Dubai Airshow 2023.jpg|thumb|โบอิง 787-9 ของรียาดแอร์
ณ เดือนเมษายน ค.ศ. 2025 รียาดแอร์มีเครื่องบินประจำการในฝูงบินดังนี้:
รียาดแอร์มีอายุฝูงบินเฉลี่ย 8.1 ปี

**ดูเพิ่ม**
 เซาเดีย- การขนส่งในประเทศซาอุดีอาระเบีย

**อ้างอิง**
หมวดหมู่:สายการบินสัญชาติซาอุดีอาระเบีย
หมวดหมู่:สายการบินที่ก่อตั้งในปี พ.ศ. 2566
หมวดหมู่:บริษัทซาอุดีอาระเบียที่ก่อตั้งในปี พ.ศ. 2566
ชอทา อาร์เวลัดเซ

ชอทา อาร์เวลัดเซ (შოთა არველაძე; 22 กุมภาพันธ์ ค.ศ. 1973 – ) เป็นผู้จัดการทีมฟุตบอลและอดีตนักฟุตบอลระดับอาชีพชาวจอร์เจีย ซึ่งล่าสุดดำรงตำแหน่งผู้จัดการสโมสรฟุตบอลฮัลล์ซิตีในลีกอีเอฟแอลแชมเปียนชิป
อาร์เวลัดเซลงสนามให้แก่สโมสรฟุตบอลดีนาโมทบิลีซี, ทรับซอนสปอร์, อายักซ์, เรนเจอส์, อาเซ็ด และเลบันเต เขาเป็นผู้ทำประตูสูงสุดตลอดกาลของจอร์เจียโดยทำได้ 291 ประตูจาก 410 เกมลีกให้แก่สโมสรของเขา และ 26 ประตูจาก 61 เกมให้แก่ทีมชาติ
27 ประตูของเขาที่ทำได้ในการแข่งยูฟ่าคัพ รวมถึงรอบคัดเลือกทำให้เขาเป็นผู้ทำประตูสูงสุดอันดับสามในประวัติศาสตร์ของทัวร์นาเมนต์ดังกล่าวก่อนจะกลายเป็นยูโรปาลีก เขามีสถิติการเตะเข้าประตูที่ดีที่สุดของฟุตบอลจอร์เจีย รวมถึงได้รับการเสนอชื่อให้เป็นนักฟุตบอลที่ดีที่สุดของประเทศจอร์เจีย และเป็นนักฟุตบอลที่ดีที่สุดจากการสำรวจลีกฟุตบอลอาชีพจอร์เจีย

**อาชีพสโมสร**

**ทบิลีซีและทรับซอนสปอร์**
อาร์เวลัดเซเป็นนักฟุตบอลให้แก่สโมสรฟุตบอลดีนาโมทบิลีซี, ทรับซอนสปอร์ และอายักซ์ รวมทั้งจบอย่างน้อยหนึ่งฤดูกาลในฐานะผู้ทำประตูสูงสุดจากทั้งสามสโมสร ซึ่งใน ค.ศ. 1993 เขายิงประตูยูโรทัวร์นาเมนต์แรกได้อย่างมีประสิทธิภาพในประวัติศาสตร์ของฟุตบอลจอร์เจียในการแข่งกับสโมสรฟุตบอลลินฟีลด์ของไอร์แลนด์เหนือ ต่อมา เมื่อเขานำทรับซอนสปอร์ทำประตูในฤดูกาล 1995–1996 เขายังเป็นผู้นำในซือเปร์ลีกเช่นกัน ทำให้เขากลายเป็นคนที่สองที่ไม่ใช่ชาวตุรกีจนถึงปัจจุบันที่เป็นผู้นำในลึกนั้นด้วยการทำประตูตามหลังตาริก ฮอดซิช ที่ทำไว้ในฤดูกาล 1983–1984 และเขาได้รับการบันทึกว่าเป็น "นักเตะต่างชาติที่เป็นที่ชื่นชอบมากที่สุด" สำหรับผู้ช่วยเหลือทรับซอนสปอร์

**อ้างอิง**

**แหล่งข้อมูลอื่น**
 1343836 (as coach)-  Profile at Mackolik.com-  Shota Arveladze date=2012-10-14  at Kayserispor.org- 839- 2518
หมวดหมู่:นักฟุตบอลชายชาวจอร์เจีย
หมวดหมู่:กองหน้าฟุตบอลชาย
หมวดหมู่:ผู้เล่นอาเอฟเซ อายักซ์
หมวดหมู่:ผู้เล่นสโมสรฟุตบอลเรนเจอส์
หมวดหมู่:ผู้เล่นอาเซ็ด อัลก์มาร์
หมวดหมู่:ผู้เล่นเลบันเต อูเด
หมวดหมู่:ผู้เล่นในเอเรอดีวีซี
หมวดหมู่:ผู้เล่นในสกอตติชพรีเมียร์ลีก
หมวดหมู่:ผู้เล่นในลาลิกา
หมวดหมู่:ผู้เล่นในซือเปร์ลีก
หมวดหมู่:ผู้จัดการทีมฟุตบอลในซือเปร์ลีก
หมวดหมู่:ผู้จัดการทีมฟุตบอลในอิงกลิชฟุตบอลลีก
หมวดหมู่:ฝาแฝดเหมือน
คลองบางพลีใหญ่

คลองบางพลีใหญ่ คลองที่แยกจากคลองประเวศบุรีรมย์ในแขวงลาดกระบัง เขตลาดกระบัง กรุงเทพมหานคร โดยในส่วนต้นน้ำนี้เรียกว่า คลองลาดกระบัง ไหลเข้าเขตอำเภอบางพลี จังหวัดสมุทรปราการ ไปลงคลองสำโรงที่ตำบลบางพลีใหญ่ คลองมีความยาว 15 กิโลเมตร
สถานที่สำคัญของคลองบางพลีใหญ่คือวัดบางพลีใหญ่ในซึ่งประดิษฐานหลวงพ่อโต และมีตลาดโบราณบางพลีที่เดิมมีชื่อว่า ตลาดศรีโสภณ

**อ้างอิง**
บางพลีใหญ่
บางพลีใหญ่
คลองประชาชมชื่น

คลองประชาชมชื่น บ้างเขียน คลองประชาชลชื่น หรือ คลองประชาชื่น เป็นคลองในจังหวัดสมุทรสงคราม ขุดจากแม่น้ำแม่กลองฝั่งขวาที่ตำบลสวนหลวง อำเภออัมพวา ใกล้ปากคลองมีวัดภุมรินทร์กุฎีทอง ไหลเป็นเส้นแบ่งเขต อำเภออัมพวากับอำเภอเมืองสมุทรสงครามแล้วต่อกับคลองขุดดอนจั่น คลองมีความยาว 8 กิโลเมตร
เมื่อแรกขุดใช้ชื่อ คลองบางลี่ ช่วงต้น จากปากคลองถึงสามแยกบางลี่ โดยแยกขวา (หันหลังให้ปากคลอง) คือคลองบางลี่เดิม ชาวบ้านเรียกช่วงต้นนี้ว่า "คลองบางลี่" (บางนางลี่) ตามชื่อคลองเดิม ช่วงกลางจากสามแยกไปจนถึงแยกคลองวัดศรีสุวรรณ เรียกว่า "คลองประชาชมชื่น" มีเรื่องเล่ากันว่าสมัยเสียกรุงครั้งที่ 2 พวกชาววังได้หลบหนีออกจากกรุงมาซ่อนที่รกร้างแห่งหนึ่ง ซึ่งต่อมาคลองนี้ชื่อ คลองบางลี้ หรือ คลองบางลี่
คลองประชาชมชื่นขุดเมื่อ พ.ศ. 2411 ตามพระราชประสงค์ของพระบาทสมเด็จพระจอมเกล้าเจ้าอยู่หัว ริมคลองมีชุมชนเก่าซึ่งตั้งอยู่ในหมู่ 11 และ 12 เรียก "บ้านคลองประชาชมชื่น" ประชาชนส่วนใหญ่ประกอบอาชีพเกษตรกรรมโดยเฉพาะการทำสวนลิ้นจี่ ส้มโอและมะพร้าว มีบ้านเรือนส่วนใหญ่เป็นบ้านไม้ริมน้ำและบ้านเดี่ยวยกพื้นในบริเวณสวนผลไม้ โดยมีผลิตภัณฑ์ชุมชนที่สำคัญ ได้แก่ น้ำตาลมะพร้าว ผักปลอดสารพิษและขนมไทย

**อ้างอิง**
ประชาชมชื่น
หมวดหมู่:อำเภออัมพวา
หมวดหมู่:อำเภอเมืองสมุทรสงคราม
แอปรัก แอบฆ่า

แอปรัก แอบฆ่า (썸바디) เป็นซีรีส์โทรทัศน์สตรีมมิ่งของเกาหลีใต้ปี 2023 กำกับโดย ช็อง จี-อู เขียนบทโดย และฮัน จี-วัน นำแสดงโดย คิม ย็อง-กวัง, คัง แฮ-ริม, คิม ย็อง-จี และคิม ซู-ย็อน ฉายทางเน็ตฟลิกซ์เมื่อวันที่ 18 พฤศจิกายน 2022

**เนื้อเรื่องย่อ**
คิม ซัม (คัง แฮ-ริม) เป็นผู้พัฒนาแอป "Somebody" แม้ว่าเธอจะมีปัญหาในการสื่อสารกับคนอื่น แต่เธอก็เป็นเพื่อนกับ มกวอน (คิม ย็อง-จี) และกีอึน (คิม ซู-ย็อน) กีอึน เพื่อนของเธอทำงานเป็นนักสืบ

**อ้างอิง**

หมวดหมู่:ละครโทรทัศน์เกาหลีใต้ในปี พ.ศ. 2565
หมวดหมู่:ผลงานต้นฉบับภาษาเกาหลีของเน็ตฟลิกซ์
หมวดหมู่:ละครโทรทัศน์แนวระทึกขวัญเกาหลีใต้
พิพิธภัณฑ์ฮกไกโด

พิพิธภัณฑ์ฮกไกโด (Hokkaidō Hakubutsukan) เปิดทำการในนครซัปโปโระ จังหวัดฮกไกโด ประเทศญี่ปุ่นในปี พ.ศ. 2558 ตั้งอยู่ในภายในอุทยานแห่งชาติประจำจังหวัดนปโปโระ ชินริง โคเอ็ง นิทรรศการถาวรในพิพิธภัณฑ์เน้นในเรื่องเกี่ยวกับธรรมชาติ ประวัติศาสตร์ และวัฒนธรรมของฮกไกโด พิพิธภัณฑ์มีอีกชื่อเรียกว่าว่า Mori-no-Charenga เป็นการควบรวมและแทนที่  北海道開拓記念館 ที่เปิดในปี พ.ศ. 2514 และ 北海道立アイヌ民族文化研究センター ที่เปิดในปี พ.ศ. 2537

**ดูเพิ่ม**
 หมู่บ้านประวัติศาสตร์ฮกไกโด- วัฒนธรรมไอนุ

**อ้างอิง**

**แหล่งข้อมูลอื่น**
 en  พิพิธภัณฑ์ฮกไกโด- ja  พิพิธภัณฑ์ฮกไกโด
หมวดหมู่:พิพิธภัณฑ์ในซัปโปโระ
หมวดหมู่:ประวัติศาสตร์ของฮกไกโด
หมวดหมู่:สถานที่ท่องเที่ยวในซัปโปโระ
หมวดหมู่:พิพิธภัณฑ์ที่ก่อตั้งในปี พ.ศ. 2558
หมวดหมู่:ก่อตั้งในปี พ.ศ. 2558 ในประเทศญี่ปุ่น
พิพิธภัณฑ์ซีอาน

พิพิธภัณฑ์ซีอาน (hp=Xī'ān Bówùyuàn) เป็นพิพิธภัณฑ์บนถนนตะวันตกโหย่วอี้ เขตเปย์หลิน นครซีอาน มณฑลฉ่านซี ประเทศจีน  พิพิธภัณฑ์ซีอานเปิดอย่างเป็นทางการเมื่อวันที่ 18 พฤษภาคม พ.ศ. 2550  ซึ่งเป็น "วันพิพิธภัณฑ์แห่งชาติ" ด้วยเงินลงทุนทั้งสิ้น 220 ล้านหยวน และมีเนื้อที่ทั้งหมด 160,000 ตารางเมตร ภายในพิพิธภัณฑ์ประกอบด้วย 3 ส่วน ได้แก่ ส่วนพิพิธภัณฑ์, พื้นที่ประวัติศาสตร์เจดีย์เสี่ยวย่านและวัดเจี้ยนฝูสมัยราชวงศ์ถัง  และส่วนสวนของพิพิธภัณฑ์
ในปี พ.ศ. 2555 พิพิธภัณฑ์ซีอานผ่านการประเมินโดยสำนักงานมรดกวัฒนธรรมแห่งชาติ และได้รับการจัดเป็นพิพิธภัณฑ์ชั้นหนึ่งแห่งชาติของประเทศจีนในชุดที่ 2

**ดูเพิ่ม**
 พิพิธภัณฑ์ประวัติศาตร์ฉ่านซี

**อ้างอิง**
หมวดหมู่:สิ่งก่อสร้างในซีอาน
หมวดหมู่:พิพิธภัณฑ์ในประเทศจีน
คลองอัมพวา

ไฟล์:Amphawa Floating Market (II).jpg|thumb|คลองอัมพวาบริเวณตลาดน้ำอัมพวา
คลองอัมพวา เป็นคลองในจังหวัดสมุทรสงคราม แยกจากคลองสำโรงที่แนวแบ่งเขต อำเภอบางคนที อำเภออัมพวาและอำเภอเมืองสมุทรสงคราม ไหลเป็นเส้นแบ่งเขตตำบลบ้านปรก อำเภอเมืองสมุทรสงครามกับตำบลบางช้าง อำเภออัมพวา ไปลงแม่น้ำแม่กลองฝั่งซ้ายที่ตำบลอัมพวา คลองมีความยาว 4.5 กิโลเมตร

**ประวัติ**
คลองอัมพวาเป็นคลองธรรมชาติ ริมคลองอัมพวามีชุมชนมาตั้งแต่สมัยกรุงศรีอยุธยา ริมคลองมีวัดสำคัญคือ วัดอัมพวันเจติยาราม เป็นเส้นทางคมนาคมทางน้ำสายหลักตั้งแต่อดีต ซึ่งในอดีตเป็นชุมชนค้าขายที่คับคั่งโดยเฉพาะบริเวณปากคลอง มีตลาดเป็นเรือนแพที่ถือเป็นตลาดริมน้ำที่สำคัญ ดังปรากฏใน นิราศพระแท่นดงรัง ของสามเณรกลั่น ความว่า
คลองอัมพวาในสมัยพระบาทสมเด็จพระจุลจอมเกล้าเจ้าอยู่หัว สมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต ได้ทรงปลูกพระตำหนักเรือนไทยไว้ข้างคลองหลังหนึ่ง เรียกกันว่า "ตำหนักอัมพวา" เมื่อรัชกาลที่ 5 เสด็จมาประพาสต้น ก็ทรงเรือแจวเข้าไปในคลองนี้และทรงแวะประทับเสวยน้ำชาที่พระตำหนักนี้ ต่อมาพระตำหนักอัมพวา ได้รื้อไปปลูกไว้ ณ วังสวนผักกาด ในกรุงเทพมหานคร
คลองอัมพวาในช่วงเช้า
ในสมัยปัจจุบันชุมชนคลองอัมพวา มีการตั้งบ้านเรือนของชุมชนเกษตรกรรม ภายหลังเกิดชุมชนตามแนวถนนเกิดเป็นร้านค้า ย่านการค้าริมน้ำเริ่มลดบทบาทลง อย่างไรก็ตามรูปแบบการตั้งถิ่นฐานของชุมชนยังคงเอกลักษณ์ของชุมชนริมน้ำดั้งเดิมไว้ มีห้องแถวไม้ที่ทอดยาวเป็นแนวบนตลิ่งริมคลองอัมพวา บางหลังอยู่ในช่วงรัชกาลที่ 6 ต่อมาในปี 2546–2547 มีการดำเนินการซ่อมแซมอาคารไม้ที่มีคุณค่าทางสถาปัตยกรรมร่วมกับเจ้าของอาคารรวม 17 ราย
บริเวณริมคลองยังมีตลาดน้ำอัมพวาใกล้วัดอัมพวันเจติยาราม ตลาดน้ำก่อตั้งขึ้นอย่างเป็นทางการเมื่อวันที่ 11 สิงหาคม พ.ศ. 2547 บ้านเรือนสองฝั่งคลองอัมพวา ได้รับการอนุรักษ์ในโครงการอนุรักษ์ศิลปกรรมสิ่งแวดล้อมในประเทศไทย โดยหน่วยงานต่าง ๆ ร่วมกับชุมชนอัมพวา ได้รับรางวัลมรดกทางวัฒนธรรมจากองค์การยูเนสโกเมื่อ พ.ศ. 2551

**อ้างอิง**
อัมพวา
วัดพระเขี้ยวแก้วและพิพิธภัณฑ์

วัดพระเขี้ยวแก้วและพิพิธภัณฑ์ (新加坡佛牙寺龍華院) เป็นวัดพุทธและพิพิธภัณฑ์ที่ตั้งอยู่ในย่านไชนาทาวน์ของประเทศสิงคโปร์  ภิกษุและศาสนิกชนของวัดนับถือศาสนาพุทธแบบจีน

**ภาพรวม**
วัดพระเขี้ยวแก้วสร้างโดยอิงจากรูปแบบสถาปัตยกรรมศาสนาพุทธแบบจีนของราชวงศ์ถัง (บางห้องได้รับอิทธิพลเล็กน้อยจากสถาปัตยกรรมศาสนาพุทธแบบทิเบต) เพื่อเป็นที่ประดิษฐานพระเขี้ยวแก้วของพระโคตมพุทธเจ้า  กล่าวกันว่าพระเขี้ยวแก้วที่เป็นที่มาของชื่อวัดถูกพบในสถูปที่พังทลายลง ขนาดของพระเขี้ยวแก้ววัดได้ 7.5 เซนติเมตรซึ่งยาวกว่าฟันของมนุษย์โดยทั่วไป บุคคลทั่วไปสามารถเข้าชมพระเขี้ยวแก้วที่ชั้น 4 ของวัด  
ที่ชั้นใต้ดินของวัดมีโรงละครและโถงรับประทานอาหารอาหารเจที่บริการฟรี แม้จะรับเงินบริจาค

**คลังภาพ**
File:Buddha Tooth Relic Temple and Museum.JPG|วัดพระเขี้ยวแก้ว มุมมองจากถนนเซาท์บริดจ์
File:Buddha Tooth Relic Temple and Museum from carpark.JPG|ด้านข้างของวัด มุมมองจากลานจอดรถ
File:Buddha Tooth Relic Temple and Museum Inside.JPG|ภายในโถงร้อยมังกร ประดิษฐานพระศรีอริยเมตไตรยประทับนั่ง ขนาบข้างด้วยพระโพธิสัตว์สององค์
File:Praying monks and nuns in the Buddha Tooth Relic Temple of Singapore.jpg|ภิกษุและภิกษุณีสวดมนต์ในวัด โดยมีฆราวาสนั่งอยู่ด้านหลังในโถงร้อยมังกร
File:2016 Singapur, Chinatown, Świątynia i Muzeum Relikwi Zęba Buddy (21).jpg|ที่ประดิษฐานจินตามณีจักร (p=Rúyìlún Guānyīn) ภายในโถงสัพพัญญู
File:2016 Singapur, Chinatown, Świątynia i Muzeum Relikwi Zęba Buddy (29).jpg|ที่ประดิษฐานอจละ (p=Bùdòng Míngwáng) ภายในโถงสัพพัญญู
File:2016 Singapur, Chinatown, Świątynia i Muzeum Relikwi Zęba Buddy (18).jpg|ที่ประดิษฐานพระมัญชุศรีโพธิสัตว์ (p=Wénshū Púsà) ภายในโถงสัพพัญญู
File:2016 Singapur, Chinatown, Świątynia i Muzeum Relikwi Zęba Buddy (20).jpg|ที่ประดิษฐานพระสมันตภัทรโพธิสัตว์ (p=Pǔxián Púsà) ภายในโถงสัพพัญญู
File:Buddha Tooth Relic Temple Back Door - Singapore 2021.jpg|ด้านหลังวัด
File:A corner of Buddha's tooth temple.jpg|หลังคาวัดพระเขี้ยวแก้ว

**ดูเพิ่ม**
 ศาสนาพุทธในประเทศสิงคโปร์- พระเขี้ยวแก้ว- วัดพระเขี้ยวแก้ว

**อ้างอิง**
หมวดหมู่:วัดในประเทศสิงคโปร์
หมวดหมู่:พิพิธภัณฑ์ในประเทศสิงคโปร์
หมวดหมู่:พระธาตุเจดีย์
หมวดหมู่:นักฟุตบอลทีมชาติออสเตรเลีย

ออสเตรเลีย
หมวดหมู่:ฟุตบอลทีมชาติออสเตรเลีย
หมวดหมู่:นักฟุตบอลชาวออสเตรเลีย
เจ้าหนูประกาศิต

เจ้าหนูประกาศิต (Akuma-kun) เป็นซีรีส์มังงะญี่ปุ่น แต่งเรื่องและวาดภาพโดยชิเงรุ มิซูกิ มังงะมีหลากหลายชุด ชุดหนึ่งได้รับการดัดแปลงเป็นซีรีส์โทรทัศน์คนแสดง อีกชุดหนึ่งได้รับการดัดแปลงเป็นซีรีส์อนิเมะโทรทัศน์ และยังมีภาพยนตร์สองเรื่องที่ต่อยอดจากซีรีส์อนิเมะโทรทัศน์ ได้แก่ เจ้าหนูประกาศิต: เดอะมูฟวี ออกฉายในปี พ.ศ. 2532 และ เจ้าหนูประกาศิต: โยโกซะ อากูมะ แลนด์ เอะ
ออกฉายในปี พ.ศ. 2533
ซีรีส์ออริจินอลเน็ตแอนิเมชัน (โอเอ็นเอ) มีการประกาศสร้างโดยโทเอแอนิเมชัน ผู้กำกับจุนอิจิ ซาโตกลับมาร่วมงานต่อจากซีรีส์ก่อนหน้า ซาโตทำหน้าที่เป็นหัวหน้าผู้กำกับ โดยฟูมิโตชิ โออิซากิทำหน้าที่เป็นผู้กำกับของซีรีส์ และฮิโรชิ โอโนงิรับผิดชอบบทซีรีส์ ซีรีส์ออกฉายทั่วโลกทางเน็ตฟลิกซ์ในเดือนพฤศจิกายน พ.ศ. 2566

**หมายเหตุ**

**อ้างอิง**

**แหล่งข้อมูลอื่น**
 เจ้าหนูประกาศิต (พ.ศ. 2532)- เจ้าหนูประกาศิต (พ.ศ. 2566)- ซีรีส์ออริจินอลเน็ตแอนิเมชัน 81400498
หมวดหมู่:มังงะที่ตีพิมพ์ในปี พ.ศ. 2506
หมวดหมู่:มังงะที่ตีพิมพ์ในปี พ.ศ. 2509
หมวดหมู่:มังงะที่ตีพิมพ์ในปี พ.ศ. 2513
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2532
หมวดหมู่:อนิเมะโอเอ็นเอในปี พ.ศ. 2566
หมวดหมู่:ซีรีส์อนิเมะที่สร้างจากมังงะ
หมวดหมู่:เกมจากค่ายบันได
หมวดหมู่:เอ็นคอเรจฟิมส์
หมวดหมู่:ละครโทรทัศน์ญี่ปุ่น
หมวดหมู่:ผลงานต้นฉบับภาษาญี่ปุ่นของเน็ตฟลิกซ์
หมวดหมู่:มังงะของสำนักพิมพ์โคดันชะ
หมวดหมู่:อนิเมะออริจินอลของเน็ตฟลิกซ์
หมวดหมู่:เกมสำหรับแฟมิคอม
หมวดหมู่:การ์ตูนญี่ปุ่นแนวโชเน็ง
หมวดหมู่:ปิศาจในอนิเมะและมังงะ
หมวดหมู่:มังงะของสำนักพิมพ์ชูเอชะ
หมวดหมู่:รายการโทรทัศน์ของทีวีอาซาฮี
หมวดหมู่:วิดีโอเกมการ์ตูนญี่ปุ่น
หมวดหมู่:วิดีโอเกมที่พัฒนาขึ้นในประเทศญี่ปุ่น
พิพิธภัณฑ์สุสานโบราณลั่วหยาง

สุสานราชวงศ์ฮั่นตะวันออกในพิพิธภัณฑ์
ภาพปูนเปียกสมัยราชวงศ์ฮั่นตะวันออกในพิพิธภัณฑ์
พิพิธภัณฑ์สุสานโบราณลั่วหยาง (hp=Luoyang gumu bowuguan) เป็นพิพิธภัณฑ์ที่นำเสนอสุสานโบราณของจีนในนครลั่วหยาง มณฑลเหอหนาน ประเทศจีน
พิพิธภัณฑ์ก่อตั้งขึ้นเมื่อปี พ.ศ. 2527 และเปิดให้บุคคลทั่วไปเข้าชมในปี พ.ศ. 2530 ตั้งอยู่บนเนินเขาหมางชาน  (hp=Mángshān) ทางด้านตะวันออกของหมู่บ้านจงโถว อยู่ทางเหนือของตัวเมืองลั่วหยางไปประมาณ abbr=off พิพิธภัณฑ์ครอบคลุมครอบคลุมพื้นที่ 3 เฮกตาร์  หมางชานซึ่งเป็นที่ตั้งของพิพิธภัณฑ์เป็นเนินเขาสูงประมาณ 300 เมตรเหนือระดับน้ำทะเล ซึ่งในอดีตเคยเป็นสถานที่ฝังศพ

**สิ่งจัดแสดง**
พิพิธภัณฑ์ประกอบด้วยสองส่วน คือส่วนใต้ดินและส่วนเหนือดิน ส่วนเหนือดินประกอบด้วยประตูแบบสมัยราชวงศ์ฮั่นและห้องโถงหลายห้อง แบบจำลองสุสานตั้งแต่ยุคหินถึงสมัยราชวงศ์ฮั่น วัตถุฝังศพที่ได้นำขึ้นมา และพิธีศพจัดแสดงอยู่ที่ห้องโถงด้านตะวันออก
ส่วนใต้ดินเป็นกลุ่มสุสานซึ่งอยู่ใต้ดินประมาณ 7 เมตร และประกอบด้วยสุสาน 22 หลุมจากมณฑลเหอหนาน แบ่งออกเป็น 3 ห้องโถง ได้แก่ ห้องโถงราชวงศ์เว่ย์และจิ้น ห้องโถงของราชวงศ์ฮั่นตะวันตกและฮั่นตะวันออก และห้องโถงของราชวงศ์ถังและซ่ง
สุสานของจักรพรรดิเว่ย์เซฺวียนอู่ (ค.ศ. 483-515) เป็นส่วนหนึ่งของพิพิธภัณฑ์ ลั่วหยางเป็นเมืองหลวงของราชวงศ์เว่ย์เหนือระหว่างปี ค.ศ. 493 ถึง ค.ศ. 534

**ดูเพิ่ม**
 พิพิธภัณฑ์ลั่วหยาง

**อ้างอิง**

**แหล่งข้อมูลอื่น**
  Pictures of Luoyang Ancient Tombs Museum
หมวดหมู่:พิพิธภัณฑ์ในประเทศจีน
หมวดหมู่:ที่เก็บศพ
หมวดหมู่:ราชวงศ์เว่ย์เหนือ
การฟอกเงิน

การฟอกเงิน (money laundering) คือการนำเงินที่ได้มาจากการกระทำความผิดทางกฎหมายหรือได้มาอย่างผิดกฎหมายมาปิดบังที่มาหรือต้นทางให้กลายเป็นเงินที่ได้มาอย่างถูกกฎหมายโดยที่ไม่ถูกตรวจสอบหรือถูกจับ ซึ่งก็คือการนำเงินสกปรกมา "ฟอก" ให้ขาวสะอาด โดยมักทำเป็นขบวนการหรือองค์กร
การฟอกเงินถือเป็นความผิดอาชญากรรมในหลายประเทศ ซึ่งกฎหมายแต่ละประเทศจะให้นิยามเกี่ยวกับการฟอกเงินแตกต่างกันไป แต่กฎหมายในบางประเทศ เช่น กฎหมายไทย ไม่ได้ปรากฏการให้นิยามไว้

**ขั้นตอนการฟอกเงิน**
ขั้นตอนหลักของการฟอกเงินแบ่งเป็นสามขั้นตอนดังนี้- การยักย้าย (placement) เป็นการปิดบังเงินที่ได้มาอย่างผิดกฎหมายโดยใช้วิธีการต่าง ๆ เช่น นำเงินดังกล่าวไปฝากไว้ในธนาคารที่ถูกต้องตามกฎหมาย- การปกปิด (layering) เป็นการพยายามปกปิดซ่อนเร้นที่มาของเงินโดยการทำธุรกรรมที่ซับซ้อนเพื่อให้ติดตามตรวจสอบได้ยากขึ้น- การนำกลับมาใช้ (integration) เป็นการนำเงินดังกล่าวไปลงทุนประกอบกิจการที่ถูกต้องตามกฎหมาย คือทำให้เงินถูกนำกลับมาใช้ในระบบการเงินและเศรษฐกิจ โดยอาจนำเงินส่วนหนึ่งที่ได้มาอย่างถูกกฎหมายมาผสมด้วย ทำให้ยุ่งยากที่จะตรวจสอบ

**อ้างอิง**
หมวดหมู่:การฟอกเงิน
หมวดหมู่:อาชญากรรมทางการพาณิชย์
ภูมิพัฒน์ เอี่ยมสำอาง

ภูมิพัฒน์ เอี่ยมสำอาง (เกิด 4 ธันวาคม 2537) เป็นนักแสดงและนายแบบชาวไทย เขาเป็นที่รู้จักจากบท จีน จากซีรีส์ นับสิบจะจูบ และปี 2567 ได้รับอีกบทบาท โดยเป็นนักแสดงนำในซีรีส์แนวยาโออิเรื่อง MY STAND-IN ตัวนายตัวแทน

**ประวัติ**
ภูมิพัฒน์ เอี่ยมสำอาง เกิดที่กรุงเทพฯ เมื่อวันที่ 4 ธันวาคม 2537 เขาจบการศึกษระดับปริญญาตรี สาขาวิชาการจัดการการสื่อสาร (หลักสูตรนานาชาติ) จากคณะนิเทศศาสตร์ จุฬาลงกรณ์มหาวิทยาลัย เขายังแสดงละครเวทีของคณะและเป็นจุฬาคฑากรอีกด้วย หลังจากจบการศึกษาระดับปริญญาตรี เขาได้เดินทางไปประเทศอังกฤษเพื่อศึกษาต่อจนจบการศึกษาระดับปริญญาโท สาขาวิเทศศึกษาและการทูต (International Studies and Diplomacy) วิทยาลัยบูรพคดีศึกษาและการศึกษาแอฟริกา มหาวิทยาลัยลอนดอน ปัจจุบัน เขากำลังศึกษาระดับปริญญาเอกในสาขาพัฒนศาสตร์ระหว่างประเทศ (International Development Studies) ที่คณะรัฐศาสตร์ จุฬาลงกรณ์มหาวิทยาลัย

**เข้าสู่วงการ**
ภูมิพัฒน์เข้าสู่วงการเมื่อปี 2558 จากการแสดงหนังสั้นของรุ่นพี่คณะนิเทศศาสตร์ จุฬาลงกรณ์มหาวิทยาลัย เรื่อง กิฟต์ โดยเขารับบทเป็น เวฟ เจษฎา โภคบุตร ตัวเอกของเรื่อง (ซึ่งในเวลาต่อมาเรื่อง กิฟต์ ได้พัฒนากลายมาเป็นละครซีรีส์เรื่องนักเรียนพลังกิฟต์) จากลุคเกาหลีของเขา ทำให้เขาได้รับข้อเสนอมากมายให้มาเป็นนายแบบให้กับแบรนด์เครื่องสำอางยอดนิยม ในปีถัดมา เขาเดินทางไปเกาหลีใต้เพื่อเข้าร่วมรายการเรียลลิตีทีวี Babel 250 ในฐานะผู้เข้าร่วมรายการ
ในปี 2561 ภูมิพัฒน์ได้แสดงในละครเกี่ยวกับกีฬาอีสปอร์ตเรื่อง GGEZ เกรียนเมพเทพศาสตร์ ในบท ซาบิ และในปีเดียวกันนั้น เขาแสดงเป็น ฮอก ดารารับเชิญในตอนที่ 2 ของซีรีส์ไทยที่มีผู้ชมจำนวนมากเรื่องเด็กใหม่
ในปี 2564 ภูมิพัฒน์แสดงในซีรีส์แนวยาโออิ ที่ดัดแปลงจากนวนิยายเรื่องนับสิบจะจูบ แสดงเป็น จีน ประกบ เก้า นพเก้า เดชาพัฒนคุณ ซีรีส์เรื่องนี้ออกอากาศทางช่อง 3 และทางยูทูบ ทำให้ได้รับความนิยมเป็นอย่างมาก
ในปี 2567 ภูมิพัฒน์แสดงในซีรีส์แนวยาโออิ โดยแสดงนำ ในบทบาทของ หมิง ซีรีส์เรื่องนี้ออกอากาศทาง Application iQIYI อ้ายฉีอี้ และถือเป็นอีกผลงานชิ้นหนึ่ง ที่ได้รับความนิยมเป็นอย่างมาก ไปทั่วโลก โดยหลังจากที่ซีรีส์ออกอากาศเสร็จ ได้มีการจัดแสดง My Stand-In World Tour เพื่อพบปะกับแฟนคลับที่ติดตามทั่วทุกมุมโลก

**ผลงานอื่น ๆ**
ภูมิพัฒน์เป็นเจ้าของช่องยูทูบชื่อ uppoompat ซึ่งเขาโพสต์เนื้อหาที่เกี่ยวข้องกับการโปรโมทสินค้าพร้อมกับวิดีโอบล็อกและการทำงานร่วมกับศิลปินคนอื่น ๆ
นอกจากจะมีอาชีพการแสดงแล้ว ภูมิพัฒน์ ยังเป็นเจ้าของร่วมบริษัทจัดการศิลปิน ชื่อ บริษัท จัสท์อัพ จำกัด ซึ่งจดทะเบียนเมื่อวันที่ 11 มกราคม 2564 ร่วมกับผู้จัดการส่วนตัวของเขาชื่อ จัสติน โสตังกูร

**อ้างอิง**
หมวดหมู่:นักแสดงชายชาวไทยในศตวรรษที่ 21
หมวดหมู่:บุคคลจากกรุงเทพมหานคร
หมวดหมู่:นักแสดงชายชาวไทย
หมวดหมู่:นิสิตเก่าคณะนิเทศศาสตร์ จุฬาลงกรณ์มหาวิทยาลัย
หมวดหมู่:บุคคลจากจุฬาลงกรณ์มหาวิทยาลัย
หมวดหมู่:ศิษย์เก่าจากวิทยาลัยบูรพคดีศึกษาและการศึกษาแอฟริกา มหาวิทยาลัยลอนดอน
หมวดหมู่:พุทธศาสนิกชนชาวไทย
พิพิธภัณฑ์ลั่วหยาง

พิพิธภัณฑ์ลั่วหยาง (p=Luòyáng Bówùguǎn) เป็นพิพิธภัณฑ์ประวัติศาสตร์ในนครลั่วหยาง มณฑลเหอหนาน ประเทศจีน ตั้งอยู่ในหุบเขาแม่น้ำหวง  พิพิธภัณฑ์จัดแสดงมรดกทางวัฒนธรรมจำนวนมากของลั่วหยางซึ่งเป็นศูนย์กลางของวัฒนธรรมของจีนที่สำคัญและยังเป็นเมืองหลวงของราชวงศ์ในประวัติศาสตร์จีนหลายราชวงศ์รวมถึงราชวงศ์โจวตะวันออกและราชวงศ์ฮั่นตะวันออก
พิพิธภัณฑ์สร้างขึ้นครั้งแรกในปี พ.ศ. 2501 ในกวานหลิน ห่างจากนครลกเอี๋ยงไปทางใต้ km ภายหลังย้ายขึ้นไปทางเหนือของถนนจงโจวในปี พ.ศ. 2516 ใกล้กับสวนสาธารณะหวางเฉิงซึ่งเป็นสวนสาธารณะที่ใหญ่ที่สุดในลั่วหยางด้วยพื้นที่ abbr=off พิพิธภัณฑ์ใหม่เปิดทำการในวันที่ 1 พฤษภาคม พ.ศ. 2517 เป็นที่เก็บรักษาโบราณวัตถุจากแหล่งขุดค้นในเขตชานเมืองลั่วหยางในส่วนเก่าของเมือง รวมถึงโบราณวัตถุจากพระราชวังและวัด วัตถุเหล่านี้เป็นตัวแทนของวัตถุของเมืองโบราณของเก้าเมืองหลวงในประวัติศาสตร์ของลั่วหยางตั้งแต่ยุคหินใหม่จนถึงปี ค.ศ. 937

**ดูเพิ่ม**
 พิพิธภัณฑ์สุสานโบราณลั่วหยาง

**อ้างอิง**
หมวดหมู่:พิพิธภัณฑ์ในประเทศจีน
หมวดหมู่:สิ่งก่อสร้างในมณฑลเหอหนาน
กองทัพบกกองทัพปลดปล่อยประชาชน

กองทัพบกกองทัพปลดปล่อยประชาชน (p=Zhōngguó Rénmín Jiěfàngjūn Lùjūn; People's Liberation Army Ground Force; PLAGF) เป็นส่วนหนึ่งของกองทัพปลดปล่อยประชาชนที่ดูแลปฏิบัติการภาคพื้นดินในจีน เป็นเหล่าทัพที่มีขนาดใหญ่ที่สุดและเก่าแก่ที่สุดของกองทัพจีน 
กองทัพบกมีต้นกำเนิดมาจากกองทัพแดงจีนในปี พ.ศ. 2470 ต่อมาได้รับการสถาปนาอย่างเป็นทางการในปี พ.ศ. 2491

**หน้าที่ ภารกิจ และบทบาท ==
ไต้เหลง

ไต้เหลง หรือ ไต้เหลียง มีชื่อในภาษาจีนกลางว่า ไต้ หลิง (p=Dài Líng) เป็นนายทหารของรัฐวุยก๊กในยุคสามก๊กของจีน

**ประวัติ**
ในปี ค.ศ. 220 ไต้เหลงผู้มีตำแหน่งเป็นนายพันฉางฉุ่ย (長水校尉 ฉางฉุ่ยเซี่ยวเว่ย์) มีส่วนร่วมกับขุนนางคนอื่น ๆ ในการเสนอโจผีให้สถาปนาตนเป็นจักรพรรดิ ในปีเดียวกันนั้น ไต้เหลงเตือนโจผีว่าไม่ควรออกไปล่าสัตว์บ่อยเกินไปเพราะโจผีชอบออกไปล่าสัตว์มาก โจผีโกรธจึงสั่งลงโทษไต้เหลงด้วยโทษสถานเบากว่าโทษประหารชีวิต ภายหลังได้ให้ไต้เหลงกลับมาดำรงตำแหน่งเดิม
ในปี ค.ศ. 231 เมื่อจูกัดเหลียงอัครมหาเสนาบดีแห่งรัฐจ๊กก๊กนำทัพเข้าปิดล้อมเขากิสาน (祁山 ฉีชาน; พื้นที่ภูเขาบริเวณอำเภอหลี่ มณฑลกานซู่ในปัจจุบัน) ไต้เหลงซึ่งเวลานั้นมีตำแหน่งผู้พิทักษ์ทัพบุกจ๊ก (征蜀護軍 เจิงฉู่ฮู่จฺวิน) ติดตามเตียวคับขุนพลวุยก๊กใต้บังคับบัญชาของสุมาอี้ในการรบต้านทัพจ๊กก๊ก ไต้เหลงนำทหารชั้นดี 4,000 นายไปรักษาอำเภอเซียงเท้ง (上邽縣 ช่างกุยเซี่ยน; ปัจจุบันคือนครเทียนฉุ่ย มณฑลกานซู่) หลังจากนั้นก็มีไม่มีการบันทึกถึงไต้เหลงในหลักฐานทางประวัติศาสตร์อีก 

**ในนิยายสามก๊ก**
ในนวนิยายอิงประวัติศาสตร์เรื่องสามก๊กในศตวรรษที่ 14 ระบุว่าไต้เหลงได้รับมอบหมายจากสุมาอี้ให้ทำหน้าที่เป็นรองขุนพลของเตียวคับในการยกไปปล้นค่ายของจูกัดเหลียง แต่ไต้เหลงกลับเป็นฝ่ายถูกทหารจูกัดเหลียงล้อมไว้ เตียวคับฝ่าวงล้อมไปช่วยไต้เหลงออกมาได้ ต่อมาในการรบระหว่างสุมาอี้และจูกัดเหลียงครั้งหนึ่ง ไต้เหลงถูกทหารจ๊กก๊กจับตัวได้ ขงเบ้งให้เอาหมึกดำทาหน้าของไต้เหลงและปล่อยตัวไป 

**ดูเพิ่ม**
 รายชื่อบุคคลในยุคสามก๊ก

**อ้างอิง**

**บรรณานุกรม**
 ตันซิ่ว (ศตวรรษที่ 3). จดหมายเหตุสามก๊ก (ซานกั๋วจื้อ).- ฝาน เสฺวียนหลิง (648). พงศาวดารราชวงศ์จิ้น (จิ้นชู).- ล่อกวนตง (ศตวรรษที่ 14). สามก๊ก (ซานกั๋วเหยี่ยนอี้).
หมวดหมู่:ขุนพลของวุยก๊ก
เอดัวร์ มอร์ตีเย

อาดอลฟ์ เอดัวร์ กาซีมีร์ โฌแซ็ฟ มอร์ตีเย (Adolphe Édouard Casimir Joseph Mortier) เป็นผู้บัญชาการทหารชาวฝรั่งเศสในช่วงสงครามปฏิวัติฝรั่งเศส ต่อมาได้รับยศจอมพลแห่งจักรวรรดิในช่วงสงครามนโปเลียน และได้รับยศขุนนางเป็น ดยุกแห่งเตรวีโซ (Duke of Treviso) ภายหลังนโปเลียนถูกโค่นล้ม จอมพลมอร์ตีเยรับใช้ราชวงศ์ถัดมา และได้ดำรงตำแหน่งรัฐมนตรีว่าการกระทรวงการสงคราม และนายกรัฐมนตรีฝรั่งเศสในปี 1834 ภายใต้พระเจ้าหลุยส์-ฟีลิปที่ 1 แห่งฝรั่งเศส เขาเสียชีวิตในปีถัดมา ในเหตุพยายามปลงพระชนม์พระเจ้าหลุยส์-ฟีลิปที่ 1
มอร์ตีเยเกิดเมื่อปี 1768 ที่เทศบาลเลอกาโตในภาคเหนือของฝรั่งเศส เป็นบุตรของพ่อค้าผ้า เขาเข้าร่วมกองกำลังป้องกันชาติประจำเดิงแกร์กในปี 1789 ซึ่งเป็นจุดเริ่มต้นของการปฏิวัติฝรั่งเศส และได้รับเลือกเป็นผู้บังคับหน่วยทหารอาสาในปี 1791 และในปีถัดมา เมื่อเกิดสงครามสหสัมพันธมิตรครั้งที่หนึ่ง เขาถูกโยกย้ายไปสังกัดกองทัพภาคเหนือ และมีส่วนร่วมในหลายยุทธการในพื้นที่กลุ่มประเทศแผ่นดินต่ำ ต่อมาในปี 1794 เขาถูกโยกย้ายไปสังกัดกองทัพลุ่มน้ำซ็องบร์และเมิซ และมีผลงานโดดเด่นจากการเข้ายึดเมืองมาสทริชท์
ในปี 1799 มอร์ตีเยได้เลื่อนยศขึ้นเป็นนายพลในชั้นยศพลโท (général de brigade) บังคับบัญชากองพลที่ 4 เขาเข้าร่วมในยุทธการที่ซือริชครั้งที่สอง และในปลายปีนั้นก็ได้เลื่อนยศเป็นพลเอก (général de division)

**อ้างอิง**
1835
หมวดหมู่:นายกรัฐมนตรีฝรั่งเศส
กองทัพจรวดกองทัพปลดปล่อยประชาชน

กองทัพจรวดกองทัพปลดปล่อยประชาชน (PLARF; People's Liberation Army Rocket Force; s=中国人民解放军火箭军) เดิมคือ กองทัพน้อยปืนใหญ่ที่ 2 (s=第二炮兵; Second Artillery Corps) เป็นกองกำลังขีปนาวุธทางยุทธศาสตร์และยุทธวิธีของสาธารณรัฐประชาชนจีน เป็นเหล่าทัพที่ 4 ของกองทัพปลดปล่อยประชาชน และควบคุมคลังแสงขีปนาวุธทางบก ไฮเปอร์โซนิก และขีปนาวุธร่อนทั้งแบบนิวเคลียร์และแบบธรรมดาของจีน สถาปนาเมื่อวันที่ 1 กรกฎาคม พ.ศ. 2509 ปรากฏตัวต่อสาธารณชนเป็นครั้งแรกเมื่อวันที่ 1 ตุลาคม พ.ศ. 2527 โดยมีกองบัญชาการตั้งอยู่ในกรุงปักกิ่ง และอยู่ภายใต้การบังคับบัญชาโดยตรงของคณะกรรมาธิการการทหารส่วนกลางแห่งพรรคคอมมิวนิสต์จีน
กองทัพจรวดประกอบด้วยบุคลากรประมาณ 120,000 นาย และฐานขีปนาวุธนำวิถี 6 แห่ง (หน่วยระดับกองทัพน้อย หรือหมู่กองทัพโดยประมาณ) ฐานทั้ง 6 แห่งนี้กระจายอยู่ในยุทธบริเวณทั้ง 5 แห่งทั่วประเทศจีน
กองทัพจรวดเปลี่ยนชื่อจาก กองทัพน้อยปืนใหญ่ที่ 2 เมื่อวันที่ 1 มกราคม พ.ศ. 2559 
จีนมีคลังแสงขีปนาวุธภาคพื้นดินที่ใหญ่ที่สุดในโลก ตามการประมาณการของเพนตากอน จีนมีขีปนาวุธทิ้งตัวพิสัยสั้นติดอาวุธแบบธรรมดา 1,200 ลูก ขีปนาวุธทิ้วตัวพิสัยกลางแบบธรรมดา 200–300 ลูก และขีปนาวุธพิสัยปานกลางแบบธรรมดาจำนวนหนึ่ง รวมทั้งขีปนาวุธร่อนแบบยิงจากพื้นดิน 200–300 ลูก หลายสิ่งเหล่านี้มีความแม่นยำอย่างยิ่ง ซึ่งจะทำให้พวกมันสามารถทำลายเป้าหมายได้แม้จะไม่มีหัวรบนิวเคลียร์ก็ตาม ในปี พ.ศ. 2565 จดหมายข่าวนักวิทยาศาสตร์นิวเคลียร์ และสหพันธ์นักวิทยาศาสตร์อเมริกัน (FAS) ประเมินว่าจีนมีหัวรบนิวเคลียร์สำรองอยู่ประมาณ 500 ลูก

**หน้าที่ ภารกิจ และบทบาท**

**ประวัติ**

**โครงสร้าง**

**ขีปนาวุธประจำการ**

**คำสั่งรบ**

**การสั่งการ การควบคุม และการสื่อสาร**

**ฐานยิงขีปนาวุธเคลื่อนที่**

**รถหัวลาก**

**ปฏิบัติการในซาอุดิอาระเบีย**

**ดูเพิ่ม**
 ตงเฟิง (ขีปนาวุธ)- รายชื่อประเทศที่มีอาวุธนิวเคลียร์

**อ้างอิง ==
เรือยอชต์

เรือยอชต์ขนาด 45 ฟุตในปี 2010
เรือยอชต์ (yacht) เป็นเรือใบหรือเรือที่ใช้พลังงานที่ใช้เพื่อความเพลิดเพลิน เพื่อการล่องเรือหรือใช้ในการแข่งขัน ไม่มีคำจำกัดความที่เป็นมาตรฐาน แม้ว่าโดยทั่วไปคำนี้หมายถึงเรือที่มีห้องโดยสารไว้สำหรับค้างคืนก็ตาม เรือยอชต์จะต่างจากเรือทั่วไปตรงที่เป็นเรือเพื่อความเพลิดเพลิน และมีความยาวอย่างน้อย abbr= และอาจได้รับการพิจารณาว่ามีคุณสมบัติทางด้านสุนทรียะ
เรือยอชต์สำหรับการแข่งขันได้รับการออกแบบมาเพื่อเน้นประสิทธิภาพมากกว่าความสะดวกสบาย  

**อ้างอิง**
หมวดหมู่:สิ่งประดิษฐ์ของเนเธอร์แลนด์
หมวดหมู่:เรือ
สลัต!

"สลัต!" (Slut!) เป็นเพลงของนักร้องนักแต่งเพลงชาวอเมริกัน เทย์เลอร์ สวิฟต์ จากอัลบั้มที่บันทึกเสียงใหม่ชุดที่สี่ของเธอ 1989 (เทย์เลอร์เวอร์ชัน) (2023) ประพันธ์และผลิตโดยสวิฟต์, แจ็ก แอนโตนอฟฟ์ และแพตริก เบอร์เกอร์ เพลง "สลัต!" เป็นหนึ่งในห้าเพลง "จากตู้นิรภัย" (From the Vault) ที่ยังไม่ได้เผยแพร่ก่อนหน้านี้ของอัลบั้ม ยูนิเวอร์แซลมิวสิกได้เผยแพร่เพลงนี้ไปยังสถานีวิทยุของอิตาลีเมื่อวันที่ 27 ตุลาคม ค.ศ. 2023
เป็นเพลงช้าที่โดดเด่นด้วยการผลิตซินท์ป็อปที่นุ่มนวล ผสมผสานเครื่องสังเคราะห์เสียงที่แพรวพราวและเสียงขับร้องที่นุ่มนวล ในเนื้อหาของบทประพันธ์เพลง ได้รับการอธิบายว่าเป็นบทกวีแห่งความโรแมนติกแม้จะมีการตรวจสอบข้อเท็จจริงในที่สาธารณะก็ตาม ชื่อเพลงเป็นการกล่าวถึงสวิฟต์ที่เคยประสบการโดนประณามหยามเหยียด นักวิจารณ์กล่าวถึงเพลง "สลัต!" ในบทวิจารณ์เชิงบวกโดยทั่วไป หลายคนชื่นชมด้านการผลิตและบทประพันธ์เพลงที่ขี้เล่นซึ่งได้รับการเปรียบเทียบกับเพลง "แบลงก์สเปซ" (2014) ในด้านเชิงพาณิชย์ เพลงนี้ขึ้นสูงสุดที่อันดับสามในชาร์ตบิลบอร์ดโกลบอล 200 และขึ้นถึงสิบอันดับแรกในชาร์ตออสเตรเลีย แคนาดา ไอร์แลนด์ นิวซีแลนด์ สิงคโปร์ สหราชอาณาจักร และสหรัฐ

**ชาร์ต**

**ประวัติการจำหน่าย**

**หมายเหตุ**

**อ้างอิง**
หมวดหมู่:เพลงในปี พ.ศ. 2566
หมวดหมู่:ซิงเกิลในปี พ.ศ. 2566
หมวดหมู่:เพลงของเทย์เลอร์ สวิฟต์
หมวดหมู่:ซิงเกิลในสังกัดรีพับลิกเรเคิดส์
หมวดหมู่:เพลงที่ประพันธ์คำร้องโดยเทย์เลอร์ สวิฟต์
หมวดหมู่:เพลงที่ประพันธ์คำร้องโดยแจ็ก แอนโตนอฟฟ์
หมวดหมู่:เพลงบันทึกเสียงที่ผลิตโดยเทย์เลอร์ สวิฟต์
หมวดหมู่:เพลงบันทึกเสียงที่ผลิตโดยแจ็ก แอนโตนอฟฟ์
หมวดหมู่:เพลงป็อปบัลลาด
หมวดหมู่:เพลงป็อปอเมริกัน
ลาซาร์ การ์โน

ลาซาร์ นีกอลา มาร์เกอริต การ์โน (Lazare Nicolas Marguerite Carnot) เป็นนักคณิตศาสตร์ นักฟิสิกส์ และนักการเมืองชาวฝรั่งเศส เขาดำรงตำแหน่งกรรมาธิการความปลอดภัยสาธารณะในช่วงการปฏิวัติฝรั่งเศส ต่อมาได้เป็นรัฐมนตรีว่าการกระทรวงการสงคราม เขาเป็นผู้วางรากฐานคนสำคัญของกองทัพฝรั่งเศส เขาได้รับฉายาว่า "การ์โนผู้ยิ่งใหญ่" (Le Grand Carnot) และ "ผู้จัดเตรียมชัยชนะ" (L'organisateur de la Victoire)1911
การ์โนเคยเป็นนายทหารยุทธโยธา เขาได้รับเลือกเป็นสมาชิกที่ประชุมใหญ่แห่งชาติในปี 1792 และในอีกหนึ่งปีถัดมา เขาก็ได้รับเลือกเป็นกรรมาธิการความปลอดภัยสาธารณะ โดยได้รับหน้าที่กำกับดูแลกิจการทหาร ในช่วงนี้การ์โนยังคงมีความคิดนิยมการมีกองทัพขนาดใหญ่โต ซึ่งเป็นหลักนิยมเหมือนประเทศอื่น เขาริเริ่มการเกณฑ์ทหาร กองทัพฝรั่งเศสซึ่งมีกำลังพลหกแสนนายในปี 1793 ขยายใหญ่เป็นหนึ่งล้านห้าแสนนายในปี 1794 นอกจากนี้ เขายังเป็นผู้เสนอให้มีการจัดการศึกษาถ้วนหน้าให้แก่ประชาชนทุกคน และให้กำหนดหน้าที่พลเมืองผู้อายุระหว่าง 20-25 ปีไว้ในรัฐธรรมนูญฉบับใหม่ ซึ่งเป็นข้อเสนอที่สอดรับกับความคิดของบรรดานักปฏิวัติในยุคนั้น
การ์โนในฐานะอดีตนายทหารยุทธโยธา ชื่นชอบกลยุทธ์เชิงป้องกันด้วยป้อมปราการและกำแพงเมือง เขาพัฒนากลยุทธ์แนวรับสำหรับป้อมปราการหลายแบบ ซึ่งต่อมาเรียกว่า "กำแพงการ์โน" อย่างไรก็ตาม เนื่องจากฝรั่งเศสถูกรุกรานต่อเนื่อง ทำให้ในที่สุด เขาจึงปรับเปลี่ยนไปใช้กลยุทธ์เชิงรุก โดยมีแนวคิดพื้นฐานคือการให้กองทัพขนาดใหญ่โตแบ่งกำลังออกเป็นหลายหน่วยย่อย ซึ่งจะเอื้อให้เดินทางเร็วกว่าข้าศึก แล้วใช้กำลังหลายหน่วยย่อยเข้าตีปีกทัพข้าศึกแทนที่จะเข้าตีตรงหน้า ยุทธวิธีดังกล่าวประสบความสำเร็จอย่างมากต่อกองทัพชาติยุโรปอื่นซึ่งยังยึดติดกับยุทธวิธีแบบเดิม เขาเริ่มดำริว่าการมีทหารชำนาญการในจำนวนที่พอเหมาะ คงจะดีกว่าการมีทหารเกณฑ์ด้อยทักษะในจำนวนมหาศาล
ในปี 1795 เมื่อมีการสถาปนาคณะดีแร็กตัวร์ฝรั่งเศส การ์โนได้รับเลือกเป็นดีแร็กตัวร์ชุดแรกซึ่งประกอบด้วยสมาชิกห้าคน ในช่วงแรก เขาปฏิบัติหน้าที่อย่างปรองดองร่วมกับสมาชิกคนอื่น แต่เมื่อเวลาผ่านไป เขาก็ขัดแย้งกับนักการเมืองคนอื่น โดยเฉพาะกลุ่มของปอล บารัส แต่แล้วในปี 1797 สภาห้าร้อยถูกนโปเลียน โบนาปาร์ต (ผู้ซึ่งการ์โนเคยส่งเสริม) และปีแยร์ โอเฌอโร ก่อรัฐประหาร การ์โนจึงลี้ภัยไปสาธารณรัฐเจนีวา
ในปี 1800 ภายหลังนโปเลียนขึ้นเป็นกงสุลเอก การ์โนเดินทางกลับฝรั่งเศสและได้ดำรงตำแหน่งรัฐมนตรีว่าการกระทรวงการสงคราม อย่างไรก็ตาม เนื่องจากการ์โนเป็นผู้ยึดมั่นในระบอบสาธารณรัฐ การ์โนจึงถอนตัวจากงานการเมืองภายหลังการสถาปนาจักรวรรดิ และหันไปให้ความสนใจวิชากลศาสตร์ของไหลกับเรขาคณิตเป็นเวลานับสิบปี แต่ในช่วงดังกล่าวเขาก็ยังเขียนจดหมายให้คำปรึกษาแก่นโปเลียนในการพัฒนาป้อมปราการ 
การ์โนกลับเข้าสู่ราชการอีกครั้งในปี 1812 ระหว่างความหายนะในการรุกรานรัสเซีย ต่อมาในปี 1814 เขาบัญชาการป้องกันนครแอนต์เวิร์ปจากกองทัพผสมของข้าศึก ในศึกนี้ การ์โนยอมจำนนต่อข้าศึกเมื่อทราบข่าวว่านโปเลียนยอมสละราชสมบัติ ต่อมาในปี 1815 เมื่อนโปเลียนคืนสู่ราชสมบัติ เขาก็ได้เป็นรัฐมนตรีว่าการกระทรวงมหาดไทย จนกระทั่งเมื่อนโปเลียนแพ้สงครามอีกครั้ง การ์โนก็ลี้ภัยไปมัคเดอบวร์ค ประเทศปรัสเซีย

**อ้างอิง**
1823
หมวดหมู่:นักคณิตศาสตร์ชาวฝรั่งเศส
หมวดหมู่:นักฟิสิกส์ชาวฝรั่งเศส
หมวดหมู่:นักการทหารชาวฝรั่งเศส
แม่แบบ:พระไตรปิฎกเถรวาท/doc

แม่แบบ:พระไตรปิฎกเถรวาท เป็นแม่แบบแสดงรายชื่อหมวดหมู่สำคัญในพระไตรปิฎกเถรวาท ตามหลักการแบ่งของสมาคมบาลีปกรณ์

**การใช้แม่แบบ**
แม่แบบนี้สามารถใส่ในหน้าบทความได้โดย-  ใส่โค้ด  ในบทความ เพื่อแสดง แม่แบบเต็ม ในหน้าบทความ-  ใส่โค้ด  ในบทความ เพื่อแสดง แม่แบบย่อ ในหน้าบทความ

**ควาหมายรูปแบบ แผนผัง สี และรายการในแม่แบบ**
รูปแบบสีและองค์ประกอบในแม่แบบ มีลักษณะคล้ายตู้พระไตรปิฎกดังรูปถ่ายข้างล่างซ้าย
100px
แม่แบบนี้ใช้สีน้ำเงินและสีทอง เพื่อให้คล้ายกับลักษณะหนังสือและผูกใบลานพระไตรปิฎกส่วนใหญ่ที่จารหรือจัดพิมพ์ในประเทศไทย 
สาเหตุที่ใช้หลักการแบ่งพระไตรปิฎกออกเป็น 45 เล่ม เพราะว่าแม้จำนวนเล่มของพระไตรปิฎกเถรวาทจะมีมากมาย โดยมีความแตกต่างกันไปในหลาย ๆ ประเทศ เช่นคัมภีร์ธาตุกถา ประเทศพม่าจะแบ่งออกเป็น 3 เล่ม (ติกนิกาย) ซึ่งต่างจากฉบับของไทยที่มีเพียงเล่มเดียว แต่แม่แบบนี้เป็นแม่แบบในวิกิพีเดียภาษาไทย จึงใช้หลักการแบ่งตามการจัดพิมพ์หนังสือพระไตรปิฎกของไทยที่มี 45 เล่ม และถือการจัดแบ่งหมวดหมู่คัมภีร์พระไตรปิฎกตามหลักการของ สมาคมบาลีปกรณ์ แห่งสหราชอาณาจักร ที่ใช้ทั่วไปในประเทศพุทธเถรวาท ซึ่งหลักการแบ่งดังกล่าวอาจไม่ตรงกับการจัดแบ่งคัมภีร์ของไทยในบางหัวข้อ แต่พึงเข้าใจว่าเนื้อหาในพระไตรปิฎกเถรวาทแม้ว่าจะจัดแบ่งหมวดหมู่โดยใช้หลักการเช่นไร เนื้อหาในพระไตรปิฎกเถรวาทย่อมถูกต้องตรงกันเสมอ

**อักษรย่อในแม่แบบ**
อักษรย่อในแม่แบบ  (หมวดหมู่อภิธรรมปิฎก) มีความหมายถึงคัมภีร์ดังต่อไปนี้- สงฺ. = ธรรมสังคณีปกรณ์- วิภงฺ. = วิภังคปกรณ์- ธา. = ธาตุกถา- ปุ. = ปุคคลบัญญัติปกรณ์- ก. = กถาวัตถุปกรณ์- ยมก. = ยมกปกรณ์
อนึ่ง อักษรย่อในแม่แบบดังกล่าวข้างต้น ใช้เพื่อสามารถแบ่งชั้นหนังสือในแม่แบบให้สวยงามเท่านั้น อักษรย่อที่ใช้ในแม่แบบดังกล่าวจึงไม่ถูกต้องตามหลักการอ้างอิงคัมภีร์ที่ใช้ทั่วไปในการแต่งหนังสือทางพระพุทธศาสนาในประเทศไทย ซึ่งควรเข้าใจว่าหลักการอ้างอิงอักษรย่อบอกนามคัมภีร์ในแม่แบบดังกล่าว ที่ถูกต้องตามหลักวิชาการต้องเป็นดังนี้- อภิ. สงฺ. = ธรรมสังคณีปกรณ์- อภิ. วิ. = วิภังคปกรณ์- อภิ. ธา. = ธาตุกถา- อภิ. ปุ. = ปุคคลบัญญัติปกรณ์- อภิ. ก. = กถาวัตถุปกรณ์- อภิ. ย. = ยมกปกรณ์

**อ้างอิง**
หมวดหมู่:แม่แบบศาสนาพุทธ
แคว้นมูซาชิ

แคว้นมูซาชิ (Musashi-no-kuni) หรือบางครั้งเรียกว่า บูชู (Bushū) เป็นหนึ่งในแคว้นในอดีตของประเทศญี่ปุ่น ซึ่งปัจจุบันเป็นพื้นที่ที่ประกอบด้วยมหานครโตเกียว ส่วนใหญ่ของจังหวัดไซตามะ และส่วนหนึ่งของจังหวัดคานางาวะ (นครคาวาซากิและนครโยโกฮามะ) แคว้นมูซาชิมีอาณาเขตติดกับแคว้นคาอิ แคว้นโคซูเกะ แคว้นซางามิ แคว้นชิโมซะ และแคว้นชิมตสึเกะ
แคว้นมูซาชิเป็นแคว้นที่ใหญ่ที่สุดในภูมิภาคคันโต

**ประวัติศาสตร์**
แคว้นมูซาชิมีเมืองศูนย์กลางตั้งอยู่ในบริเวณที่ในปัจจุบันคือนครฟูจู โตเกียว และมีวัดประจำแคว้นตั้งอยู่ในบริเวณที่ในปัจจุบันคือนครโคกูบุนจิ โตเกียว ในช่วงปลายยุคเซ็งโงกุ พื้นที่แห่งนี้มีเมืองเอโดะอันเป็นเมืองที่มีอิทธิพลมากที่สุดในภาคตะวันออกของญี่ปุ่น มีปราสาทเอโดะเป็นฐานที่มั่นของโทกูงาวะ อิเอยาซุ หลังยุทธการที่เซกิงาฮาระ เข้าสู่ยุคเอโดะ เมืองเอโดะกลายเป็นเมืองศูนย์กลางของอำนาจทางการเมืองของญี่ปุ่น และถูกเปลี่ยนชื่อเป็นโตเกียวในช่วงการฟื้นฟูเมจิ
ศาลเจ้าฮิกาวะถูกกำหนดให้เป็นศาลเจ้าชินโตหลักประจำแคว้น (อิจิโนมิยะ) และมีศาลเจ้าที่เป็นสาขาอีกหลายแห่ง
ชื่อของแคว้นได้นำมาตั้งชื่อเรือประจัญบานมูซาชิ ซึ่งเป็นเรือประจัญบานของกองทัพเรือจักรวรรดิญี่ปุ่นในระหว่างสงครามโลกครั้งที่สอง 

**อ้างอิง**

**แหล่งข้อมูลอื่น**
   Murdoch's map of provinces, 1903-  Reproduction of Chōroku-Period Map of Edo, with Later Additions from 1804
มูซาชิ
หมวดหมู่:รัฐและดินแดนที่ก่อตั้งในคริสต์ศตวรรษที่ 7
หมวดหมู่:เรียงความวิกิพีเดียเชิงขำขัน

หมวดหมู่นี้ประกอบไปด้วยเรียงความวิกิพีเดียซึ่งเขียนขึ้นโดยเจตนาเชิงขำขัน และมิได้ประสงค์ให้ผู้อ่านถือเอาเนื้อความเหล่านั้นเป็นจริงเป็นจัง คุณสามารถหาเรียงความอื่น ๆ ได้ที่:หมวดหมู่:เรียงความในวิกิพีเดีย
หมวดหมู่:เรียงความในวิกิพีเดีย
เรียงความ
ณราวิชญ์ เลิศรัตน์โกสุมภ์

ณราวิชญ์ เลิศรัตน์โกสุมภ์ ชื่อเล่น ปอนด์ เป็นนักแสดงชายชาวไทย สังกัดจีเอ็มเอ็มทีวี ณราวิชญ์เข้าสู่วงการบันเทิงภายหลังชนะการประกวดรายการ "Go On Girl & Guy Star Search" โดย Clean & Clear ครั้งที่ 3 ในปี 2563 และได้เริ่มเซ็นสัญญากับทางค่าย จีเอ็มเอ็มทีวี มีชื่อเสียงจากการได้รับบท “หมอก“ จากซีรี่ส์เรื่อง ปลาบนฟ้า

**ประวัติ**
ณราวิชญ์เกิดเมื่อวันที่ 1 กุมภาพันธ์ พ.ศ. 2544 ที่กรุงเทพมหานคร มีน้องชาย 1 คน ชื่อ ธาวิน เลิศรัตน์โกสุมภ์ 
ณราวิชญ์สำเร็จการศึกษาระดับอนุบาลจาก โรงเรียนพระหฤทัยพัฒนเวศม์ ระดับมัธยมศึกษาจาก โรงเรียนไทยคริสเตียน ต่อมาได้ศึกษาต่อในชั้นอุดมศึกษาสาขาวิศวกรรมชีวการแพทย์ (หลักสูตรนานาชาติ) คณะวิศวกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง  
ในปี พ.ศ. 2562 ขณะกำลังศึกษาอยู่ชั้นปีที่ 1 ณราวิชญ์ได้รับเลือกเป็นเดือนคณะวิศวกรรมศาสตร์จากการแข่งขันงาน Freshy Action 58 และเป็นตัวแทนประกวดดาวเดือนของสถาบัน ประจำปีการศึกษา 2562
ในเดือนมกราคม พ.ศ. 2568 เวอร์ซาเช ประกาศแต่งตั้งเขาเป็นทูตตราสินค้าสำหรับผลิตภัณฑ์น้ำหอมประจำภูมิภาคเอเชียตะวันออกเฉียงใต้ นับเป็นศิลปินไทยคนแรกที่ได้รับการแต่งตั้งในตำแหน่งนี้

**ผลงาน **

**อ้างอิง**
หมวดหมู่:นักแสดงชายชาวไทยในศตวรรษที่ 21
หมวดหมู่:บุคคลจากกรุงเทพมหานคร
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงสังกัดจีเอ็มเอ็มทีวี
หมวดหมู่:บุคคลจากคณะวิศวกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง